Шавкат Мирзиёев Ўзбекистон Республикаси Президенти лавозимига қайта сайлангани муносабати билан унинг номига хорижий давлатлар ва ҳукуматлар, таниқли давлат ва жамоат арбобларидан қутловлар келмоқда - Халқ сўзи\n21:30 06 Ноябрь 2021 Сиёсат\nМамлакатимизда 2021 йил 24 октябрь куни бўлиб ўтган сайловда Шавкат Мирзиёев Ўзбекистон Республикаси Президенти лавозимига қайта сайлангани муносабати билан унинг номига хорижий давлатлар ва ҳукуматлар, нуфузли халқаро ташкилотлар раҳбарлари, таниқли давлат ва жамоат арбобларидан самимий тилаклар билдирилган қутловлар келмоқда.\nСизни Ўзбекистон Республикаси Президенти лавозимига иккин муддатга қайта сайланганингиз билан чин дилдан қутлашга ижозат бергайсиз.\nСиз билан, шу жумладан БМТнинг мамлакатингиздаги жамоаси ҳамда Марказий Осиё учун превентив дипломатия минтақавий маркази орқали бизларни қизиқтирган масалаларда яқиндан ҳамкорлик қилишимиздан умидворман.\nБМТ глобал хатарларни биргаликда бартараф этишда, шу жумладан халқаро тинчлик ва хавфсизлик, инсон ҳуқуқлари ва барқарор тараққиёт масалаларида Ўзбекистоннинг кўмагига ва қатъий интилишига таянишда давом этади.\nЖаноби Олийлари, Сизга бўлган юксак ҳурмат-эҳтиромимни қабул қилгайсиз.\nАнтониу Гутерриш, Бирлашган Миллатлар Ташкилоти Бош котиби\nЎзбекистон Республикаси халқининг фаол қўллаб-қувватлаши билан Президент лавозимига муваффақиятли қайта сайланганингиз билан Сизни самимий қутлашга ижозат бергайсиз. Сизнинг моҳирона раҳбарлигингизда Ўзбекистон ўз тараққиёт йўлини давом эттиришига ишонаман.\nПрезидент сифатида фаолиятингизнинг иккинчи муддати давомида Сиз билан яқин ҳамкорлик қилиш орқали мамлакатларимиз ўртасидаги алоҳида стратегик шериклик муносабатларини янада мустаҳкамлашимизга умид қиламан.\nСиз ва рафиқангиз билан жорий йил декабрь ойида Кореяда учрашишимни орзиқиб кутмоқдаман.\nСизга мустаҳкам соғлик, Ўзбекистон Республикасига эса абадий равнақ тилайман.\nМун Чжэ Ин, Корея Республикаси Президенти\nЯпония ҳукумати ва халқи номидан Сизни Ўзбекистон Республикаси лавозимига қайта сайланганингиз билан чин қалбимдан муборакбод этаман.\nҚонун устуворлигига асосланган эркин ва очиқ халқаро маконни барпо этиш доирасида Япония биз учун муҳим стратегик ҳамкор бўлган Ўзбекистон билан шерикликни ривожлантиришга катта эътибор қаратмоқда.\nЯпония Ўзбекистоннинг мамлакатни ривожлантириш борасидаги саъй-ҳаракатларини ва Сиз, Жаноби Олийларининг раҳбарлигида олиб борилаётган ислоҳотларни изчил қўллаб-қувватлаб келмоқда.\n2019 йил декабрь ойида Японияга амалга оширилган расмий ташрифингиз давомида эришилган барча келишувлар ва қўшма лойиҳаларни бундан буён ҳам биргаликда амалга оширишимизга умид билдираман.\nКелгуси йилда дипломатик муносабатларимиз ўрнатилганининг 30 йиллигини кенг нишонлаймиз. Умид қиламанки, Япония ва Ўзбекистон ўртасидаги ўзаро манфаатли ҳамкорлик барча йўналишларда янада ривожланади.\nУшбу имкониятдан фойдаланиб, Сизга мустаҳкам соғлик ва муваффақиятлар, Ўзбекистон халқига эса бардавом равнақ тилайман.\nФумио Кисида, Япония Бош вазири\nСизга Ўзбекистон Республикаси Президенти лавозимига қайта сайланганингиз муносабати билан самимий табрикларимни йўлламоқдаман.\nУшбу лавозимдаги фаолиятингизнинг иккинчи муддатида ҳам Ўзбекистон Сиз танлаган кенг кўламли ислоҳотлар ва жамият очиқлигини таъминлаш йўлидан боришига ҳамда демократия ва қонун устуворлиги борасида янги муваффақиятларга эришишига умид билдираман. Манфаатлар мувозонати ва яхши қўшничилик муносабатларига қаратилган ташқи сиёсати туфайли Ўзбекистон Марказий Осиёни барқарорлаштиришга бундан буён ҳам муҳим ҳисса қўшишига ишонаман. Бу Афғонистонда кечаётган бугунги воқеалар нуқтаи назаридан ҳам фавқулодда муҳим аҳамиятга эга.\nАйниқса, иккимизнинг 2019 йилги ўзаро ташрифларимиз натижасида Ўзбекистон ва Германия ўртасидаги икки томонлама муносабатлар мустаҳкамланиб, сезиларли фаоллашганини ижобий баҳолайман. Германия келажакда ҳам Ўзбекистонга очиқлик йўлидаги ҳаракатида шериклик кўмагини кўрсатишга ва икки томонлама ҳамкорликни мустаҳкамлашга тайёр. Сиз билан ўртамиздаги фикр алмашинувини юксак қадрлайман ва келгусида уни давом эттиришдан мамнун бўламан.\nОлдингизда турган муҳим вазифаларни бажаришда ҳамда Сиз ўзбек халқини рози қилишдек мақсадни ўз олдингизга қўйганингизни ҳисобга олиб, Сизга куч-қувват, муваффақият ва доимий омад тилайман.\nФранк Вальтер-Штайнмайер, Германия Федератив Республикаси Федерал Президенти\nСиз Ўзбекистон Президенти юксак лавозимига қайта сайланган куннинг эртасига катта мамнуният билан самимий қутловларимни йўлламоқдаман. Ушбу лавозимдаги фаолиятингизни Франциянинг дўсти ҳисобланган ўзбек халқи манфаатлари йўлида амалга оширишда Сизга энг эзгу тилакларимни изҳор этаман.\nҚайта сайланганингиз кейинги беш йилда Сизнинг раҳбарлигингизда жамият ҳаётининг барча соҳаларида бошланган муҳим ислоҳотлар самараси янада юксалишига умид қиламан.\nИшончим комилки, 2018 йилда Францияга амалга оширган ташрифингиз туфайли ҳамкорлигимизга бағишланган суръат сақланиб қолиб, Президент лавозимидаги фаолиятингизнинг иккинчи муддати икки томонлама муносабатларнинг барча – сиёсий, маданий ва иқтисодий йўналишларида янада ривожланади.\nАфғонистондаги таҳликали вазиятдан келиб чиқиб, мамлакатларимиз ўртасидаги хавфсизлик масалалари бўйича мулоқотни 30 август куни ўтган суҳбатимизда кузатилган ўзаро англашув ва ҳамкорлик руҳида давом эттириш айниқса муҳимдир.\nШунингдек, Франция ва Ўзбекистон глобал иқлим, саломатлик ва иқтисодий тараққиёт каби тобора долзарб тус олаётган масалаларга нисбатан халқаро ҳамжамиятнинг ўзаро мувофиқлаштирилган ечимларни ишлаб чиқишга кўмаклашиш мақсадида бу борадаги ҳаракатларини мувофиқлаштиришни давом эттиришига умид қиламан.\nЭнг эзгу тилакларимни изҳор этарканман, Сиз, Президент жанобларига бўлган юксак эҳтиромимни билдираман.\nЭммануэль Макрон, Франция Республикаси Президенти\nАрманистон Республикаси Президенти Армен Саркисян\nГрузия Президенти Саломе Зурабишвили\nГреция Республикаси Президенти Катерина Сакелларопулу\nИкки муқаддас масжид ходими, Саудия Арабистони Подшоҳи Салмон бин Абдулазиз Ол Сауд\nСаудия Арабистони Подшоҳлиги валиаҳди, Бош вазири ўринбосари, мудофаа вазири Муҳаммад бин Салмон бин Абдулазиз Ол Сауд\nҚатар Давлати Амири Тамим бин Ҳамад Ол Соний\nҚатар Давлати Амирининг ўринбосари Абдулла бин Ҳамад Ол Соний\nҚатар Давлати Бош вазири, ички ишлар вазири Холид бин Халифа бин Абдулазиз Ол Соний\nҚувайт Давлати Амири Навоф ал-Аҳмад ал-Жобир ас-Сабоҳ\nҚувайт Давлати Бош вазири Сабоҳ Холид ал-Ҳамад ас-Сабоҳ\nҚувайт Давлати валиаҳди Мишъал ал-Аҳмад ал-Жобир ас-Сабоҳ\nМўғулистон Президенти Ухнаагийн Хурэлсух\nВьетнам Социалистик Республикаси Президенти Нгуен Суан Фук\nКуба Республикаси Президенти Мигель Диас-Канель Бермудес\nРоссия Федерацияси Федерал Мажлиси Федерация Кенгаши Раиси Валентина Матвиенко\nЮНЕСКО бош директори Одри Азуле\nТуркий тилли давлатлар ҳамкорлик кенгаши бош котиби Бағдод Амреев\nИқтисодий ҳамкорлик ташкилоти бош котиби Ҳусрав Нозирий\nПарламентлараро иттифоқ бош котиби Мартин Чунгонг\nБМТнинг Женевадаги бўлинмаси директори Татьяна Валовая.


Президентнинг Олий Мажлисга Мурожаатномаси юзасидан малайзиялик (...)\nПрезидентнинг Олий Мажлисга Мурожаатномаси юзасидан малайзиялик экспертлар фикри\nКУАЛА-ЛУМПУР, 25 январь. /«Дунё» АА/. Малайзия вакиллари Ўзбекистон Республикаси Президенти Шавкат Мирзиёевнинг Олий Мажлисга йўллаган Мурожаатномаси юзасидан ўз фикр-мулоҳазалари билан бўлишишда давом этмоқда, деб хабар бермоқда «Дунё» АА мухбири.\nМуҳаммад Ориф бин МУҲАММАД ЮСУФ, Малайзия парламенти Вакиллар палатаси (Dewan Rakyat) Спикери:\n– Президент Шавкат Мирзиёевнинг парламентга Мурожаатномаси мамлакатда, илм-фан ва рақамли иқтисодиётни жорий этиш соҳаларида кенг кўламли ислоҳотларнинг амалга ошишига туртки беради. Президент янги сайланган парламентга келгусида мамлакатни янада ривожлантириш бўйича ўз режаларини тақдим этди ва аниқ вазифалар қўйди.\nЎзбекистон дунёга машҳур олим ва мутафаккирларни камол топтирган тамаддун бешигидир. Ишончим комилки, давлат раҳбари томонидан таълим тизимида олиб борилаётган ислоҳотлар, билим олиш учун яратилаётган шароитлар Ўзбекистонда замонавий салоҳиятга эга олимларнинг янги авлодларини шакллантириш имконини беради.\nЎзбекистон аҳолисининг 60 фоизидан кўпроғини ёшлар ташкил этишини инобатга олсак, таьлим соҳасини янада такомиллаштириш жуда муҳим масала экани ойдинлашади. Фурсатдан фойдаланиб, Ўзбекистон ҳукумати ва халқига ўз мақсадларига эришишида муваффақиятлар тилайман.\nМоҳд Азрааий КАССИМ, МАРА технология университети ректори:\n– Олий Мажлис парламенти ва маҳаллий Кенгашларга бўлиб ўтган сўнгги сайловларда халқаро кузатувчи сифатида Ўзбекистонда бўлдим ва бундан бениҳоя хурсандман. Сафарим давомида мамлакатда муҳим ўзгаришлар рўй бераётганига шахсан гувоҳ бўлдим. Уларда таълим, соғлиқни сақлаш, ёшлар сиёсати, ижтимоий-иқтисодий ривожланиш ва малакали кадрлар тайёрлаш йўналишлари қамраб олинган.\nМамлакатда 2020 йилнинг Илм-маърифат ва рақамли иқтисодиётни ривожлантириш йили, деб эълон қилиниши муҳим аҳамиятга эга қарор, деб ҳисоблайман. Дунёнинг барча ривожланган давлатлари бу соҳаларга сезиларли натижаларга эришмоқда. Йилга бундай ном берилиши эса Ўзбекистонда ҳам бу борада амалга оширилаётган ислоҳотлар ва иқтисодий тараққиётни янги босқичга олиб чиқишга хизмат қилади.\nТаълим мамлакатнинг иқтисодий ва маънавий жиҳатдан ривожланишида, сиёсий барқарор ва тинч давлат сифатида тараққий этишида асосий омилдир. Шу маънода сўнгги йилларда Ўзбекистонда янги ўқув юртлари очилиб, хорижий таълим муассасалари билан ҳамкорлик сезиларли даражада фаоллашганини яна бир ижобий қадам сифатида баҳолашни истардим. Мурожаатномадан келиб чиқиб таълимга бериладиган алоҳида эътибор эса келажакда ўз мевасини беради.\nШу ўринда МАРА университети бу соҳада Ўзбекистон билан ҳамкорликка тайёр эканини билдираман. Самарқанд шаҳридаги Ипак йўли халқаро туризм университети билан ҳамкорликда янги ўқув дастурлар амалга ошириш, "Эл-юрт умиди" жамғармаси билан эса малакали ўқитувчилар алмашинуви бўйича алоқаларни мустаҳкамлаш тарафдоримиз.


“Бизнес юритиш” йиллик ҳисоботида Ўзбекистон рейтинги яхшиланади — Teletype\n“Бизнес юритиш” йиллик ҳисоботида Ўзбекистон рейтинги яхшиланади\nЖаҳон банки ва Халқаро молия корпорациясининг “Бизнес юритиш” йиллик ҳисоботида Ўзбекистон Республикасининг рейтингини яхшилашга доир қўшимча чора-тадбирлар тўғрисидаги Президент қарори қабул қилинди.\nЖаҳон банки ва Халқаро молия корпорациясининг “Бизнес юритиш” йиллик ҳисоботида Ўзбекистон Республикасининг рейтингини янада яхшилаш бўйича “Йўл харитаси”;\n2022 йилга келиб республиканинг 20-ўринга эришишини назарда тутувчи Жаҳон банки ва Халқаро молия корпорациясининг “Бизнес юритиш” йиллик ҳисоботида Ўзбекистон Республикаси рейтингини яхшилашнинг “Бизнес юритишни яхшилаш – 2022” мақсадли кўрсаткичлари.\n2019 йил 1 мартдан:\nтадбиркорларни давлат рўйхатидан ўтказишда банк ҳисоб рақамларини масофадан туриб очиши мумкин;\nқурилиш учун рухсатномалар олиш соҳасида:\nер участкасида қурилиши тақиқланган ёки рухсат этилган объектлар тўлиқ кўрсатиб, “E-IJRO AUKSION”га аукцион орқали қўйилганда, ер участкаларидан мақсадли фойдаланиш тартиби бекор қилинади;\nқурилиш органларига архитектура-шаҳарсозлик кенгашларининг лойиҳа-смета ҳужжатларини келишиш функциялари ўтказилади;\nқурилиши тугалланган бино ва иншоотларни қабул қилиш далолатномаси кўчмас мулк объектига бўлган ҳуқуқ давлат рўйхатидан ўтказилганлиги ҳақидаги гувоҳнома кўчирмаси билан бир вақтда берилади;\nистеъмолчиларни электр таъминотидан рухсатсиз узганлик учун иқтисодий санкциялар қўлланилади;\nмулкни рўйхатдан ўтказиш соҳасида:\nнотариал идоралар мажбурий тартибда кўчмас мулкни давлат рўйхатидан ўтказиш тўғрисидаги аризани ва тегишли ҳужжатларни давлат рўйхатидан ўтказишни амалга оширувчи органга ахборот-коммуникация тизимлари орқали бепул асосда юборади;\nкадастр ҳужжатларини тайёрлаш учун электрон шаклда мурожаат қилиш ва тайёрлаш механизми жорий этилади;\nминоритар акциядорларни ҳимоя қилиш соҳасида:\nхалқаро савдо соҳасида – товарнинг келиб чиқиши тўғрисидаги сертификатни бериш Инвестициялар ва ташқи савдо вазирлиги билан бир қаторда Савдо-саноат палатаси томонидан ҳам амалга оширилади;\nконтрактлар ижросини таъминлаш соҳасида:\nсудларда тўловларни амалга оширишнинг ягона электрон тизими жорий этилади.\n2019 йил 1 мартдан қуйидагилар бекор қилинади:\nдавлат органлари ва бошқа ташкилотлар томонидан тадбиркорларнинг ҳужжатларга муҳр босилишини талаб қилиш;\nқурилиш соҳасини назорат қилувчи ҳудудий инспекциялар томонидан шаҳарсозлик тўғрисидаги қонун ҳужжатларига риоя этилиши устидан назоратни бажариш юзасидан шартномалар тузиш тартиблари.\n2020 йил 1 январдан Тошкент шаҳрида шаҳарсозликка оид янги эксперимент тартиби жорий этилади.


7 ёшли суриялик қиз Туркия фуқаролигини олди\n23:08 / 12.05.2017\nТуркия президенти Ражаб Тоййиб Эрдўған 7 ёшли суриялик Бана ал-Абад ва унинг оиласи аъзоларига Туркия фуқароси гувоҳномасини топширди.\nҚамалда қолган Ҳалабдан ижтимоий тармоқларда ўзининг кундалигини олиб боргани билан танилган Бана Буюк Британия бош вазири Тереза Мэйга мактуб билан мурожаат қилди.\nБана мактубида расмий Лондондан суриялик болалар ҳақида унутмасликни ва Сурия халқига озиқ-овқат ва дори-дармон билан кўмак кўрсатишни сўраган.\nҚиз ушбу мактубини твиттердаги микроблогида онаси ёрдамида жойлаштирган.\nҚиз инглиз тили ўқитувчиси бўлган онаси билан Ҳалабнинг шарқидаги Катиржи даҳасида яшаган. У шу ерда твиттерда ўз блогини юрита бошлаган (200 минг обуначи) ва дунё ҳамжамиятини шаҳарда қон тўкилишини тўхтатишга чақирган.\nҚизнинг онаси Фотима ҳам ижтимоий тармоқ орқали Туркия ташқи ишлар вазири Мавлуд Човушўғлуни Ҳалаб аҳолисига ёрдам беришган чақирган. Човушўғлу бунга жавобан Туркия имкони бор барча ишни амалга оширишга ваъда берган.\nТуркия фуқаролик Суриялик қиз


Диёр Имомхўжаевдан: Қарич | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nГенерал бўлишни истамайдиган аскардан бир нима умид қилиш қийин. Чунки генерал ҳам қачонлардир оддий аскарликдан бошлаган. Деярли барча соҳаларда шундай.\nФутбол ўйнашни ҳамма билади, бироқ бу ҳали муваффақият калити эмас. Унда ғолиб чиқиш учун зўрлар ичида зўр бўлиш керак. Газетанинг билмам қачонги сонида, аммо аниқ эслаб ўтгандим 4 та учрашувни: Хиросимда Жанубий Кореянинг таслим этилиши, Амирликларда Шацких гол уриб, миллионларни хурсанд қилгани, Японияда қўлга киритилган тарихий ғалаба ва Теҳрондаги “Озоди”да форсларнинг маҳф этилиши. Ўзбекистон футболига мана шундай ғалабалар сув ва ҳаводек зарур. Аммо бизнинг қарашларимиз ва қаричимиз доим ҳам бундай талабга жавоб беравермайди.\nҚарич деганда ким нимани тушунади? Масалан, Самвел Бабаян деган ҳамма танийдиган мураббий билан Жаҳон Чемпионатига чиқишга ишониш — бу қарич. Ундан ортиғига ё ақл етмаган ёки бу ерда бошқа бир гап бор. Чунки соғлом фикрлайдиган одам Бабаян тайинланганидан кейиноқ эҳтимолий келажакни тасаввур қилиб кўрган, газеталар архивини варақлаб кўришингиз мумкин.\nҚарич бу Игорь Сергеев жамоани торта олишига ишониш. Чунки ақл бошқасига етмайди ёки бу ерда қандайдир бошқа гап бор. Арвеладзе ҳақ, Игорь яхши ҳужумчи. Фақат битта “но”си бор, у Олий Лигада яхши футболчи. Ахир Шота Осиё клубларига қарши ўйнаб кўргани йўқ, биз эса Сергеевнинг термадаги ўйинларини кўрганмиз.\nСергеевдан бошқа ким бор эди, дейсизми? Шу ҳам қарич. Чунки мураббий қандайдир 2 йил давомида бошқа ҳужумчи топа олишига кўзи етмайди ва бор пластинкасини қайта-қайта айлантираверади, то чайналиб кетмагунича. Чунки Игорь Сергеев Корея ва Ироқ олимпиячилари дарвозасига 1 та ҳам тайинли зарба бермаганди. Қарич эса худди ўша ҳужумчининг Эрон ва Корея миллий термаларига гол уришига ишонаверади.\nҚарич бу қишлоқ жойларда минглаб иқтидорлар бор эканига ишониш. Мен уларни йўқ демоқчи эмасман, бироқ шу масалани иддао қиладиган исталган одам билан тортишишга тайёрман. Чунки ўз вақтида бутун шаҳар Месси деган футболчи, кейинроқ футбол ичида йўқолиб қолган ҳолатларни кўп кўрганман. Масалан, 350 минг аҳолиси бор ёки йўқ бўлган Исландия Жаҳон Чемпионатига чиқди. Айтмоқчиманки, улар шу 350 минг ичидан тайинлиларни топа олган. Биз эса иқтидорларимиз албатта Мундиалга боради деб ишонаверамиз, яна ўша қаричимиз билан. Ваҳоланки, форслар ёки кореяликларга қарши бу аҳволда ўйнаб бўлмаслигини каттароқ қарич тушунтириб беради. Бу футбол, дўстларим, бутун маҳаллани тўп билан алдаб чиқадиган йигит ҳали футболчи эмас, у шунчаки ўша маҳалла қаричи билангина кучли. Каттароқ ҳовузга ўтавергани сайин, сузиши ҳам қийинлашаверади.\nСабабини тушунтираман, футбол мураббийларининг ҳам ўз қаричи бор. Масалан, қайси биридир шогирдларининг ёшини кичрайтириб, Осиё чемпионати совринини олиб келмоқчи бўлади. Қаричи шундан бошқага етмайди унинг, қаричи уникидан зўр бўлмаган бошқа бири термага мураббий қилиб тайинлаб беради. Кейин яна бир қаричлари шунга ўхшаш одам чиқиб, ёшни кичрайтириш бутун дунёда бор, деб жар солади. Ҳа, ака, бутун дунё билан нима ишингиз бор, сиз ўз принципларингиз билан тўғри иш кўринг. Ахир қаричидан четга чиқмай, “биз ўз ривожланиш йўлимизга эгамиз”, — дейдиган одамларимиз бор, улар бежиз айтишмайди. Бўлсин футболда ҳам ўз йўлимиз, демоқчиман-да.\nНега Сурия термасидан мардонаворликни ўрганмаймиз? Ҳеч кимдан кам эмас эканмиз, кам бўлмас ҳам эканмиз, лекин нега футболда қаршимиздан Япония, Эрон, Корея чиқиб қолса камайиб қоламиз? Чунки қаричимиз улар билан тенгмиз дейишга йўл бермайди. Мен бежизга юқоридаги ўйинларни эслаб ўтмадим, чунки айнан ўшаларда қаричимиздан баландроқ сакрай олганмиз. Сенегал ЖЧ—2002 да шундай қилган, Уэльс Евро—2016 да шундай ўйнади, Ироқ ОК—2007 да анча баланд сакраган қаричидан, Ўзбекистон Хиросима—1994 да сакрай олган, “Лестер” АПЛ чемпиони бўлганида шундай ирода кўрсатган. Бу футбол, ўйнаса бўлади исталган рақиб билан. Бироқ бунда футболчилар рақибни ўз қаричлари билан ўлчаб қўймасликлари керак. Аҳмедов Кореяни ютишига ишониши кам, бунга Сергеев ҳам, Лобановдан тортиб, Бабаяннинг ўзи ҳам ишониши шарт. Сурияликлар шунга ишонгани учун ҳам ҳозиргача Мундиалга чиқиш учун курашиб ётибди. Биз эса футболда оқ байроқ кўтаришга ўрганиб қолганмиз. Шунинг учун ҳам Мисрдагидек Муҳаммад Салоҳлар чиқмаяпти, шунинг учун ҳам қозиғимиз атрофида ўралашиб юрибмиз.\nБиз ҳаммамиз қаричларимиздан баландроқ сакрашимиз керак, фақатгина футболчилар эмас. Раҳбарлар, мухлислар, журналистлар, мутахассислар, пахтакорлар, “пахтачилар”, сиёсатчилар, ўқитувчилар ва ҳоказо. Жамият ўзига келиб олмагунича, қаричларимиз, муаммоларимизга ўралашиб юраверамиз. Шу жамият аъзоси сифатида мени кечиринг, биз мудраб ётган ҳолимизда катта ўйинларга кира олмаймиз.\nЭнг ёмони биласизларми нима, футболдаги аҳволимизни тинимсиз танқид қилиб ҳам, шу футболдан Жаҳон Чемпионатига боришни талаб қиламиз. Ҳаммамизнинг умумий қаричимиз шу…\nФикрлар "Диёр Имомхўжаевдан: Қарич"\nAsqarbek к записи ДИЁР ИМОМХЎЖАЕВДАН: ҲУКМ АСОСЛИ БЎЛСИН!


Бу жами ходимлар сонининг 14 фоизини ташкил этади. Концерн фаолиятида кетма-кет тўрт йилдан буён ижобий натижа кўзга ташланмаётгани боис унинг маъмурияти ана шундай чора қўллашга мажбур бўлмоқда, дейилади “Евроньюс” телеканали хабарида. Масалан, биргина ўтган йилнинг ўзида 4,8 миллиард евро миқдорида маблағ бой берилган. Ишчи кучи учун эса ҳар йили ўртача 3,4 миллиард евро сарфланади.\n“Areva” атом реакторлари ишлаб чиқариш ҳамда уларга хизмат кўрсатишга ихтисослаштирилган. Ҳозирги пайтда концернга қарашли атом электр станциялари Франция учун зарур бўлган энергиянинг тўртдан уч қисмини етказиб беради.\nМолиявий аҳволи яхшиланди\nЯпониянинг видеоўйинлар ва қурилмалар ишлаб чиқарувчи “Nintendo” компанияси сўнгги тўрт йил ичида биринчи марта молиявий йилни даромад билан якунлади.\nХусусан, ушбу даврда компания 24,8 миллиард иена (207 миллион АҚШ доллари) миқдорида маблағ ишлаб олган. Бу аввалроқ экспертлар қилган прогнозга нисбатан анча кўп. Айтиш жоизки, ўтган йили “Nintendo” маҳсулотлари савдоси 4 фоиз пасайган. Аммо шунга қарамай, маъмурият корпоратив харажатларни қисқартириб, молиявий кўрсаткичларни оширишга муваффақ бўлди.\n“Кунчиқар юрт” ишлаб чиқарувчиси жорий йилда мобиль қурилмаларга мўлжалланган ўйинлар дастури тайёрлашни йўлга қўйиб, молиявий аҳволини мустаҳкамлашни режалаштирмоқда.\nТалаб камайиши мумкин\nАвстралиянинг “ArcelorMittal” компанияси бу йил дунё бўйича пўлатга бўлган талаб 0,5 — 1,5 фоиз атрофида пасайиши мумкинлигини тахмин қилмоқда.\nҚолаверса, январь ойидан буён темир рудаси баҳоси 30 фоиз арзонлашган. “ArcelorMittal” эса айни мазкур соҳада фаолият юритади. Агар халқаро бозорда шундай ўзгаришлар кузатилса, бу Австралия иқтисодиётига салбий таъсир ўтказмасдан қолмайди. Негаки, ҳозирги кунда денгиз йўли орқали ташилаётган ҳар беш тонна маҳсулотнинг уч тоннаси ушбу мамлакат конларидан олинади.\nКомпьютер саратонга қарши курашади\n“IBM” компанияси томонидан яратилган “Watson” номли суперкомпьютер имкониятидан саратон касаллигини даволашга мўлжалланган дори-дармон ишлаб чиқаришда фойдаланилади.\nЗамонавий техника АҚШ ҳамда Канаданинг 14 та онкология клиникасида қўлланилади. У орқали беморлар ва уларнинг саломатлигини тиклаш жараёнларига оид барча маълумотлар таҳлил қилиб борилади. Шунингдек, компьютер саратон ўсимталари ДНКларини ўзида сақлаб олиб, уларга қандай даво усулларидан фойдаланиш яхши самара беришини аниқлайди.\nЭкспертлар хасталикни даволашда “Watson” катта наф беришини ҳамда саратоннинг оғир турига чалинган инсонлар ҳаётини сақлаб қолишга шароит туғилиши мумкинлигини айтишмоқда.\nАстрономлар Ердан энг узоқда жойлашган галактикани аниқлашди. “Ассошиэйтед пресс” ахборот агентлиги хабарида келтирилишича, у сайёрамиздан 13,1 миллиард ёруғлик йили узоқликдадир. Мазкур кашфиёт АҚШнинг Йел ҳамда Калифорния университетлари мутахассислари саъй-ҳаракатлари маҳсули ҳисобланади. “EGS-zs8-1” дея номланган галактикани аниқлаш ва ёшини билиш учун олимлар учта турли телескопдан фойдаланишган. Хориж матбуоти хабарлари асосида тайёрланди.\nМазкур рукндаги бошқа мақолалар: « «Ўзбекистонда кексаларнинг турмуш даражаси ва сифатини янада ошириш, уларни моддий ва маънавий жиҳатдан қўллаб-қувватлаш кўламини кенгайтириш юзасидан самарали ижтимоий сиёсат юритилмоқда»\tАкциялари нархи кескин пасайди »


Эй мусулмонлар қўшинлари, орангизда бирорта ақли расо киши йўқми?! - | Hizb-Uzbekiston.info\nHome›ВАРАҚАЛАР›Эй мусулмонлар қўшинлари, орангизда бирорта ақли расо киши йўқми?!\nҒазо, Қуддус ва бутун Фаластин яҳудийлар оловида ёнмоқда, сизлар эса жимсиз!\nБадбашара яҳудий вужуди ўзининг ваҳшиёна ҳужумини бутун Фаластинга, хусусан, Росулуллоҳ ﷺнинг Исро масканига ва мард ўғлонлар билан тўлиб тошган Ғазо секторига қадар кенгайтирди. У қонларни оқизиб, дов-дарахтларни ёқмоқда, Фаластин аҳлидан жуда кўпчиликни ярадор қилмоқда. Исломий юртлардаги ҳукмдорлар эса, шаҳидлар ва ярадорларни санаш билан банд. Уларнинг яҳудий вужудини қораловчи баёнотлари ҳам уни ноқулай вазиятга тушириб қўймайдиган жуда хижолатомуз сўзлардан иборат бўляпти. Мана шундай бир пайтда, қўшинлар ўз қўмондонларига итоат қилиб, сукут сақлашмоқда. Гўё улар Аллоҳ Таолонинг қуйидаги оятлардаги сўзларини унутишган ёки ўзларини унутганга солишмоқда:\n«Улар: Парвардигоро, дарҳақиқат бизлар бошлиқларимизга ва катталаримизга бўйсундик, бас улар бизларни (тўғри) йўлдан оздирдилар, дедилар» [Аҳзоб 67]\n«У кунда пешволар эргашувчилардан тонадилар ва ҳаммалари азобни (кўзлари билан) кўрадилар. (У кунда уларни боғлаб турадиган) баҳонаю сабаблар узилади» [Бақара 166]\nЭй мусулмонлар қўшинлари!\nОрангизда бирорта ақли расо киши йўқми?! Яҳудийларнинг муборак заминдаги ваҳшиёна ҳужумини кўриб-эшитиб туриб, томирингизда қон қайнамаяптими? Қандай қилиб золим тоғут ҳукмдорларга эргашяпсиз? Ҳаракатга келмайсизми? Қуръони Каримни ўқиб, золимларга эргашиш катта гуноҳ ва оғир азоб эканини англамадингизми?\n«Зулм йўлини тутган кимсаларга берилиб кетманглар (эргашманглар). Акс ҳолда сизларга дўзах ўти етар. Сизлар учун Аллоҳдан ўзга бирон дўст йўқдир. Кейин (яъни золимларга эргашсангиз) сизларга ёрдам берилмас» [Ҳуд 113]\nФаластиндаги биродарларингиз туну кун яҳудийлар ҳужумига учраб турган бир пайтда қаерда қолдингиз? Сизлар қаердасиз?! Иллатнинг манбаи ва фалокатлар сабабчиси бўлган бу босқинчи вужудни йўқ қилиш учун нега Фаластиндаги жангга бошчилик қилмайсиз, нега Фаластин аҳлининг қўлидан тутмайсиз? Жанг қилишга юраги ботинолмайдиган бу вужуд қандай қилиб қаршингизда тик турибди:\n﴿لَنْ يَضُرُّوكُمْ إِلَّا أَذًى وَإِنْ يُقَاتِلُوكُمْ يُوَلُّوكُمُ الْأَدْبَارَ ثُمَّ لَا يُنْصَرُونَ﴾\n«Улар сизларга озор беришдан бошқа ҳеч қандай зарар етказа олмайдилар. Агар сизлар билан уришсалар, кетларига қараб қочадилар. Сўнгра уларга (ҳеч ким томонидан) ёрдам берилмайди»\n[Оли Имрон 111]\nМўмин аждодларингиз амалга оширган ишларда сизлар учун сабоқ бор. Зеро, яҳудийлар тўдаси Ислом заминига ва мусулмонларнинг муқаддас даргоҳларига ҳужум қилган пайтда, аждодларингиз уларни умуман менсимасдан, осонгина мағлуб қилганлар. Чунки яҳудийлар Аллоҳнинг наздида ҳам, бандалари наздида ҳам шундай бир паст-разил халқки, улар икки қибланинг биринчисига жойлашиб олишга, бу муборак заминда ўзлари учун бир давлат қуриб олишга лойиқ эмас. Сиз бўлсангиз, Фаластин атрофига ҳарбий базаларингизни ўрнатиб, кузатиб, жим турибсиз!\nНаҳотки орангизда ақли расо киши йўқ бўлса, наҳотки Фаластинни босиб олган яҳудийлар вужудини йўқ қилиш сизларнинг чавандозлигингиз остидаги жанг билангина амалга ошишини биладиган инсон қолмаган бўлса? Ҳукмдорларга итоат қилиб, ҳаракатга келмай, уларнинг қўрқа-писа яҳудийлар ҳужумини қоралаб қўйиши билан кифояланишингиз, бу вужудни йўқ қилишга кифоя қилмайди. Бу ҳукмдорлар яҳудий вужудини сақлаб қолишга ҳатто яҳудийларнинг ўзларидан ҳам кўпроқ жон куйдиришмоқда. Яҳудийларнинг бомбардимончи самолётлари Ғазога ҳар тарафдан зарба бераётган, уларнинг кучлари ва аскарлари Шайх Жарроҳда мусулмонлар уйларини қуршовга олган ва яҳудий тўдалари аскарлар ҳамроҳлигида Ақсога ҳужум қилган бир пайтда ҳукмдорлар томонидан берилган баёнотларни эшитиш билан бу ҳукмдорларнинг кимлигини ва қандайлигини билиб олсангиз бўлади.\nМана, Туркия президенти ва Иордания қироли (Исроил) ҳужумларини тўхтатиш учун ҳамкорликнинг муҳим эканини таъкидлашди… Туркия президенти (Исроил)га босим ўтказиш учун фаол дипломатик қадамларни ташлади…\nСаудия Ақсо масжидига қарши ҳужумни кескин иборалар билан қоралади…\nАбу Даби валиаҳд шаҳзодаси Қуддусдаги зўравонлик ва нафратнинг барча турларини қоралашини таъкидлади.\nМиср Ақсо масжидига бостириб кириш халқаро қонунга зидлигини айтиб, бу ишни қоралади.\nШунингдек, Миср Ҳамас билан яҳудийларни ўқ отишни тўхтатишга чақирди…\nПокистон (Исроил) ҳужумларини қоралади…\nИслом Ҳамкорлик Ташкилоти бош котиби Ақсо ва Қуддусдаги муробитлар қатъиятини мақтади…\nЭрон ташқи ишлар вазири Жавод Зариф Фаластин масаласининг бирдан-бир адолатли ечими, уни ушбу замин фарзандлари иродасига ва халқ референдумига ҳавола қилишдан иборатлигини билдирди…\nКувайт амири бу ҳужумларни қоралашини билдирди…\nИордания ташқи ишлар вазири «Биз Шайх Жарроҳ аҳолисини кўчирмаслик учун халқаро миқёсда, шу жумладан Вашингтон билан сўзлашувлар ўтказдик», деди…\nИордания «Биз (Исроил)нинг Ғазога қарши ҳарбий амалиёт уюштириш ҳақидаги эълонини қоралаймиз ва халқаро ҳаракатни ойдинлаштириш учун биродарларимиз билан ҳаракатларимизни мувофиқлаштирамиз», деди…\nАраб давлатлари Лигаси фавқулодда йиғин ўтказишга чақирди…\nИсломий Ҳамкорлик ташкилоти ҳам фавқулодда йиғин ўтказишга чақирди… Ва ҳоказо ва ҳоказо…\nБу – уларнинг позицияларидир. Яҳудийларнинг жиноятларига қарши бериладиган жавоб фақатгина яҳудий вужудини йўқ қилиш учун қўшинларни ҳаракатга келтириш ва Фаластинни тўлиқ Ислом диёрига қайтаришдан иборат эканини бирорта ақли расо инсон тушунмаслиги мумкинми?! Яҳудийлар ҳужумига барҳам бериш қуруқ қоралашлар орқали ҳамда бу ифлос давлатнинг пайдо бўлиши ортида турган халқаро ҳамжамиятга ёлвориш билан бўлмаслигини бирорта ақл-фаросатли одам тушунмаслиги мумкинми? Фаластин масаласи ҳал қилиш учун референдумга муҳтож бўлган тушунарсиз нарсами?! Бундай хорлик ҳамда қўшинларни казармаларда ушлаб туриш бу дунёда шармандаликни, охиратда эса аламли азобни келтирмайдими?!\nҚўшин сафидагилар сизларнинг фарзандларингиз, ака-укаларингиз, қўшниларингиз ва ёр-биродарларингиздир. Улар сизларнинг орангизда яшамоқдалар ва уларга сизлар таъсир ўтказасиз… Қандай қилиб улар муборак заминга ва Росулуллоҳ ﷺнинг Исро масканига нусрат бермай ўтиришибди?! Дунё шармандалигини ва охират азобини сизлардан ҳам, ўзларидан ҳам олиб ташлаш шу аскарларнинг қўлида бўлиб, бу улкан ғалабадир. Сизлар уларни зудлик билан Фаластиндаги ўз биродарларига ёрдам бериш орқали Роббиларини рози қилишга ва шон-шарафларини тиклашга чақиринг. Улар ўз нусрат-ёрдамларини тоғут ҳукмдорларни қулатиш ҳамда Ислом бошқаруви бўлмиш рошид Халифаликни барпо этиш даражасига етказсинлар. Зеро, Халифалик Умматнинг Аллоҳ Таоло Қуръонда сифатлаган энг яхши умматлик мақомини қайта тиклайди. Аллоҳ Субҳанаҳу бундай деган:\n«(Эй уммати Муҳаммад), одамлар учун чиқарилган умматларнинг энг яхшиси бўлдингиз. Зеро сизлар маъруфга буюриб, мункардан қайтарасиз ва Аллоҳга имон келтирасиз. Агар аҳли китоб ҳам имон келтирганда эди, ўзлари учун яхши бўларди. Улардан мўминлари ҳам бор ва (лекин) уларнинг кўплари итоатсиз кимсалардир» [Оли Имрон 110]\nМана шулардан кейин қаршимизда Аллоҳнинг душманлари туролмай қолади, фақат хор ва тиз чўккан ҳолда турадилар. Пешонасига хорлик ва бечоралик битиб қўйилган фақат яҳудийлар эмас, балки ер юзида бузғунчилик қилиш ҳаракатида юрадиган барча тоғутлар ҳам қаршимизда хор бўлиб, тиз чўкадилар. Шу билан Ислом ва мусулмонлар кучли-қудратли бўлиб, бутун ер юзига эзгулик кенг ёйилади. Бу Аллоҳнинг изни билан албатта амалга ошади.\nИмом Аҳмад ўзининг муснадида Сулайм ибн Омирдан ушбу ривоятни ишлаб чиққан: Миқдод ибн Асваддан эшитишимча, Росулуллоҳ ﷺ бундай деганлар:\n«Ер юзида Аллоҳ Таоло Ислом калимасини хорнинг хорлиги, азизнинг азизлиги билан киритмаган биронта ҳам ўтроғу кўчманчининг хонадони қолмайди. Аллоҳ Азза ва Жалла уларни ё кучли қилиб калимагўй аҳлга айлантиради ёки тиз чўктириб итоат қилдиради».\nҲизб ут-Таҳрир 29 рамазон 1442ҳ\n11 май 2021м\nЭй Канонанинг буюк армияси! Қуролларингизни душманингиз яҳудийлар давлатига қаратинг БМТ босқинчиликни мустаҳкамлаш йўлидир Фитначи режим Росулуллоҳ САВ васиятларини бузиб саҳоба Тамим Дорий РА ерини Умматнинг рус душманларига мулк қилиб бермоқчи Эй мусулмонлар, эй мусулмонлар қўшинлари, душманингиз Трамп тишларини кўрсатиб ишаймоқда, бас, унинг тишларини синдиринг\nTagsФаластинЭй мусулмонлар қўшинларияҳудийларҚазоҚуддус\nКоррупцияни йўқотиш учун капитализмнинг илдизига болта уриш лозим


Депутат сўровига жавоб бермаган мансабдорларга чора кўрилади\n17:10 / 13.07.2017\nЎзбекистонда депутат сўровига жавоб бермаган мансабдор шахсларга маъмурий жавобгарлик қўлланадиган бўлди. Бу ҳақда президент Шавкат Мирзиёев 12 июль кунги видеоселекторда айтиб ўтган.\n«Олий Мажлиснинг давлат бошқаруви органлари фаолияти устидан парламент назоратини амалга ошириш, қабул қилинаётган қонунлар, муҳим ижтимоий-сиёсий, иқтисодий аҳамиятга эга давлат дастурларининг ижросини сўзсиз таъминлашга қаратилган ишларини ҳам етарли, деб бўлмайди.\nШу сабабдан ҳам депутатлик сўровини кўриб чиқмагани ёки унга жавоб бермагани, кўриш муддатини бузгани учун жавобгарликни кучайтириш лозим», деган Шавкат Мирзиёев.\nШу муносабат билан давлат маслаҳатчиси О.Муродовга Олий Мажлис палаталари билан биргаликда бир ой муддатда Маъмурий жавобгарлик тўғрисидаги кодексга тегишли ўзгартиш ва қўшимчалар киритиш бўйича таклифлар тайёрлаш вазифаси топширилган.\nРеспублика, вилоят ва туман кенгашлари депутатларининг сўрови – бу халқ сўрови, деб баҳолаган ҳолда, бу борадаги жавобгарликни назарда тутадиган тегишли моддани қонунга киритиш кераклиги қайд этилган.\nОлий Мажлис палаталари, парламент сўрови бўйича олинган жавобларни Интернетдаги расмий веб-сайтларда кенг жамоатчилик учун эълон қилишни ташкил этиши лозимлиги кўрсатиб ўтилган.\n«Бугун ҳаётнинг ўзи парламент назорати объектлари доирасини кенгайтиришни ҳам талаб этмоқда. Амалдаги қонунга кўра, парламент фақат давлат органлари фаолияти устидан назорат олиб бориши мумкин. Бироқ хўжалик бошқаруви органлари, хусусан, «Ўзбекнефтгаз», «Ўзбекэнерго» ва бошқа компания ва бирлашмалар бундан четда қолмоқда.\nШу мақсадда «Парламент назорати тўғрисида»ги қонунга тегишли ўзгартиш ва қўшимчалар киритиш лозим, деб ҳисоблайман», деган президент.\nДавлат раҳбари Франция, Буюк Британия, Германия каби ривожланган давлатлар тажрибаси асосида Қонунчилик палатасида «Ҳукумат соати» институтини жорий этиш айни муддао бўлишини айтиб ўтган.\n«Йил бошида тасдиқланадиган режага мувофиқ ҳар ойда ҳукумат аъзоларининг ҳисоботи эшитилади ва шу бўйича тегишли қарорлар қабул қилинади. Олий Мажлис Сенатида эса барча даражадаги ҳокимларнинг ҳудудларни ривожлантириш борасидаги фаолияти ҳақида ҳисоботларни эшитиш амалиётини йўлга қўйишни таклиф этаман.\nШундай механизм жорий этиш керакки, парламент эшитувларининг натижаси фақат марказда эмас, балки жойларда, энг чекка ҳудудларда ҳам сезилсин», Мирзиёевнинг сўзларини келтирган ЎзА.\n19 млн сўмдан ортиқ нафақа пулларини «еб» юборган мансабдор қўлга олинди


“Шўртан” олдига элитага қайтиш вазифаси қўйилди / CHAMPIONAT.asia\n12:03Коутиньо майдонга тушадиган сана маълум бўлди 4 11:39АПЛ клуби ўзи учун рекорд маблағга трансфер амалга оширди 1 11:35"Манчестер Юнайтед" Роналдуни харид қилиш фикридан қайтди 18 11:24УЕФА Чемпионлар лигасида 1/8 финалнинг энг қиммат жамоаси "Реал" 22 11:01"Тоттенхэм" сардори грипп сабаб АПЛ ўйинини ўтказиб юбориши мумкин 1 10:56Спортчилар ижтимоий тармоқларда 8 10:23Olamsport: Дзюдочимиз нуфузли турнир ғолиби бўлди, бугун Анвар Бойназаров жанг қилади ва бошқа хабарлар 0 10:21Япония U-23 мураббийи кечаги мағлубиятга ёш фарқини аралаштирмасликни сўради 20 10:05ЎФФ президенти "Реал" - "Депортиво" ўйинига таклиф қилинди 37 10:00Умид Аҳмаджонов "Реал Мадрид" клуби раҳбарияти билан учрашиш учун Испанияга учиб кетди 34 09:59"Насаф" расмий сайти Славко Лукич келганини тасдиқлади 10 09:54Бугун намойиш этиладиган футболга оид кўрсатувлар жадвали (Setanta Sports, Спорт ТВ, Матч ТВ, Футбол ТВ) 16 09:48“Бавария”да низо. Хамес ва Руди ўртасида келишмовчилик юз берди 11 09:38Забиҳилло Ўринбоев: “Ушбу ғалаба орқали тарихни янгилай олдик” 24 09:35Одилжон Ҳамробеков: “ЎФФ президентининг мурожаатномасини эшитдик. Бу футболчиларнинг кайфиятини кўтарди” 7\n“Шўртан” олдига элитага қайтиш вазифаси қўйилди\n06 янв 18:34\nҒузорнинг “Шўртан” жамоаси яна кучлилар сафига қайтишни ўз олдига мақсад қилиб қўйган.\nКлуб матбуот хизматининг “СА”га хабар беришича, куни-кеча жамоанинг Қаршидаги офисида клуб раҳбарлари, ҳомийлар ва барча ишчи ходимлар ўртасида йиғилиш бўлиб ўтди.\nБундан кўзланган мақсад жамоанинг ортда қолган мавсумдаги иштирокини тахлил қилиб, ундан тўғри хулоса чиқариб олиш эди.\nШунингдек йиғилишда “Шўртан”нинг яна аввалги қаддини ростлаш жоизлиги аълоҳида таъкидланди. Бу борада бош хомий “Шўртаннефтгаз” мавсум мобайнида молиявий муаммолар бўлмаслигини ҳам аълоҳида таъкидлади.\nКлуб раҳбарияти ҳам ўз навбатида жамоанинг яна олий лигага қайтариш учун бор куч билан ишлашини айтиб ўтди. Шу тариқа “Шўртан”нинг олдига аниқ мақсад ва вазифалар қўйилди.\nБўлиб ўтган йиғилишда бош мураббий масаласи ҳам кўриб чиқилди ва жорий йил клубни Мухтор Қурбонов бошқарадиган бўлди.\nБу бежиз эмас албатта. Боиси Қурбонов илгари футболчилик даврида ҳам “Шўртан” шарафини ҳимоя қилганди. Қолаверса мураббийлик чоғида ҳам жамоада ассисент сифатида фаолият юритган. Қисқаси “Шўртан” учун бегона эмас ва клубнинг холатидан хабардор.\nЯнги бош мураббийга кимлар ёрдам бериши ҳозирча расман тасдиқлангани йўқ. Жамоа эса йиғинни 7 январдан бошлайдиган бўлди. Айнан ушбу йиғин давомида таркибда ҳам ўзгаришлар қилинади.\nРаҳбарият ва мураббийлар штаби ўзаро келишган холда, асосий таркибнинг ўзаги сақланиб қолинишига келишиб олинди. Шу боис имкон ўсиб келаётган ёш иқтидорли ўйинчилар билан бир қаторда маҳоратли футболчиларни ҳам жамоада олиб қолиш чоралари кўриб чиқилмоқда.


Формула-1. 10 йиллик танаффусдан сўнг Францияга Гран-при қайтади / Olamsport.com\n06 дек 09:10\nФормула-1. 10 йиллик танаффусдан сўнг Францияга Гран-при қайтади\nТеглар : Формула-1Гран-приФранция\n2018-йилги мавсумдан Францияда яна катта Қироллик пойгалари, яъни “Формула-1” мусобақаси ўтказилади.\nКеча шу муносабат билан Париж шаҳридаги Автомобил клуби штаб-квартирасида матбуот анжумани ташкил этилди. Унда Франция Гран-приси 2018-йилги “Формула-1” мусобақалари мавсум тақвимига расман киритилгани эълон қилинди.\nШу тариқа, 10 йиллик танаффусдан сўнг Францияга катта спорт мусобқаси яна қайтади. Франция Гран-приси “Поль-Рикар” трассасида ўтказилади. Халқаро автомобил федерацияси билан янги келишув 5 йилга имзоланади ва минтақага 65 миллион евро фойда келтиради.\nЭслатиб ўтамиз, Франция Гран-приси сўнгги бор 2008 йили “Маньи-Кур” трассасида ўтказилган эди. Мазкур пойга баҳслари 1971-1990 йиллар оралиғида “Поль-Рикар” автодромида ташкил этилган.


Ҳусни Муборак устидан яна янги маҳкама бўлади - BBC Uzbek - Dunyo\nҲусни Муборак устидан яна янги маҳкама бўлади\nСўнгги янгиланиш 13 январ 2013 - 10:50 GMT\nҲусни Муборакнинг саломатлиги ёмонлашгани ҳақида кўп марта хабар қилинди.\nНорози намойишчилар ўлимида айбдор деб топилиб умрбод қамоқ жазоси ҳукми чиқарилганига қарши шикоят қилган Миср собиқ президенти Ҳусни Муборак аризасини кўриб чиққан маҳкама ишни қайта кўриб чиқиш ҳақида қарор олган.\n84 ёшли Ҳусни Муборак 2011 йил бошида келиб чиққан пойтахт Қоҳира ва бошқа шаҳарлардаги оммавий кўча намойишлари ортидан қудратдан ағдарилган ҳамда 2012 йилнинг июн ойида бир умрлик қамоқ жазосига ҳукм этилган эди.\n"Маҳкама айбланувчиларнинг аппеляция шикоятларини қабул қилди ва қайта маҳкама ўтказишга қарор қилди", дея эълон қилган ҳакам Аҳмад Али Абдул Раҳмон.\nҲусни Муборакнинг адвокати Муҳаммад Абдул Розиқнинг Reuters ахборот агентлигига айтишича, қайта маҳкама ҳам олдинги маҳкамадаги кўрсатмаларга таянади.\n"Ишга бирор бир янги далил қўшилмайди", деб айтган ҳимоячи.\nМуҳаммад Абдул Розиқ сўзларига кўра, янги ҳакамлар ҳайъати ўз қарорида жаноб Муборакнинг саломатлигини ҳам инобатга олади.\nҲусни Муборак ҳибсга олинганидан буён унинг соғлиги ёмонлашгани ҳақидаги бир неча марта хабарлар тарқалган.\nҲозирги пайтда жаноб Муборак ҳарбий госпиталда сақланмоқда, ўтган декабр ойида у ҳаммомда йиқилиб жароҳат олгани хабар қилинган эди.\n"Биз сизни яхши кўрамиз, президент!"\nЯнги маҳкама қарори қандай бўлишини билиш мақсадида у ерга ўнлаб Ҳусни Муборак тарафдорлари тўпланганлар.\n"Франс Пресс" ахборот агентлиги хабар қилишича, қарор эълон қилинганидан кейин залдаги жаноб Муборак суратларини қўлида тутган тарафдорлари "Яшасин адолат" дея ҳайқирганлар, бино ташқарисида эса ўнлаб кишилар "Биз сизни яхши кўрамиз, президент!", деб бақиришган.\nЎтган йили 2 июнида 10 ой давом этган маҳкама ниҳоясига етган, собиқ президент Ҳусни Муборак ва унинг собиқ ички ишлар вазири Ҳабиб ал-Адлий намойишчиларни ўлдиришда айбдор деб топилган эди.\n850 намойишчи ўлими учун икки раҳбарга ўлим жазоси тайинланиши ҳам мумкин эди.\nҲалок бўлган намойишчиларнинг яқинлари жаноб Муборакка чиқарилган ҳукмдан ҳафсалалари пир бўлганини айтишган.\nУларга кўра, жаноб Муборак бўйнига намойишчиларни ўлдиришга буйруқ бериш айблови қўйилмоғи лозим эди.\nШунингдек, кўп одамлар Ҳусни Муборакнинг қарийб 30 йиллик бошқаруви даврида содир этган бошқа жиноятлари учун жавобгарликка тортилмаганидан норози бўлганларини айтишган.\nЎтган йилги маҳкама жаноб Муборакни коррупция ҳолатларида ҳам айбдор деб топган.\nЯнги қарор бўйича қайта маҳкама ҳам Ҳусни Муборак ва ҳам Ҳабиб ал-Адлий ишларини қайта кўриб чиқади.\nИкки шахс ишлари бўйича алоҳида-алоҳида терговлар ўтказилиши кўзда тутилган, бу пайтда улар ҳибсда қолаверадилар.\nҲусни Муборак ҳукмронлиги йилларида "Мусулмон биродарлар" партияси аъзолари таъқиб-тазйиқларга тутилган, инқилобдан кейинги сайловларда исломий сиёсатчилар Мисрда кўп дастакка эга бўлдилар.\n"Мусулмон Биродарлар" илгари сурган Муҳаммад Мурсий Мисрнинг янги президенти этиб сайланди.\nМиср собиқ президенти Ҳусни Муборак умрбод қамоқ жазосига ҳукм этилди\nМиср Президенти Ҳусни Муборак ва унинг оиласи неқадар бадавлат?\nХалқи наздида Ҳусни Муборак яхши одамми ёки ёмон?..Томоша қилиш01:40


Экран қаршисидаги болалар\n— Ўғлим, нега синглингга пичоқ ўқталяпсан, буни сенга ким ўрагатди? Пичоқни қаердан олдинг, тез ташла-чи!\n— Дада, телевизорда кўрдим. Бир бола ҳам шундай қилди, қиз барибир ўлмади-ку. Синглим ҳам ўлмайди...\nБолалар эшитганидан кўра, кўрганларига кўпроқ амал қилади. Шу боисдан бола тарбияси масъулиятли вазифа ҳисобланади. Ниҳолни экиш билан иш битмайди. Унга парвариш, эътибор ва ўз вақтида керакли озуқасини бериб туриш лозим бўлади. Келажакда берадиган меванинг ҳосилдор ва тотли бўлиши қаратган эътиборимизга боғлиқ. Инсон боласи ҳам шундай ғамхўрликка муҳтож бўлиб вояга етади. Унинг келажакда ким бўлиб улғайиши ҳам унга ажратган вақтимиз, берган тарбиямизга боғлиқ.\nФарзанд тарбиясида турли воситаларнинг ўрни бор. Шулардан бири телевидение ва унда намойиш этилаётган кўрсатувлар. Бугун ойнаижаҳонда намойиш этилаётган дастурларнинг барчасини талаб даражасида деб бўлмайди. Айниқса, болажонлар учун берилаётган хорижий мультфильмларни. Чунки уларнинг деярли барчаси Ғарб маҳсулотлари. Табиийки, бу асарларнинг моҳияти, болага берадиган "озуқа"си, ундаги жараёнлар, воқеалар, қаҳрамонларнинг ўзини тутиши ҳам шунга яраша. Улар орасида менталитетимизга мос келадиган, ҳаёт тарзимизга яқин бўлганлари ҳам топилади, аммо жуда оз. Мисол учун, шу кунларда "Болажон" телеканалида берилаётган сичқончалар тимсолидаги мультфильмнинг асосий воқеалари уруш, отишма, бир-бирини мағлуб этиш билан боғлиқ воқеалардан иборат. Уларда бола дунёқарашига, ёшига тўғри келмайдиган сюжет ва саҳналар мавжуд. Бола уларнинг мазмунидан қатъий назар томоша қилади ва ўзига ниманидир қабул қилади. Энди бир савол, ана шу болакайнинг онгида маънавий заҳарланиш, хулқида ўзгариш бўлмайди, деб ким кафолат беради? Яқинда нодавлат телеканалларнинг бирида ана шундай мазмундаги мультфильм, бошқасида очиқдан-очиқ ишқий саҳналар мавжуд бўлган кинофильм намойиш этилгани учун иккала телеканалга ҳам қонуний чора кўрилди. Шу ўринда у ердаги айрим муҳаррирлар, эфирга масъул шахслар, монтаж жараёнидаги мутахассислар қаерга қарашди, деган ҳақли савол пайдо бўлади. Жавоблар эса...\nБуни-ку, қўятурайлик. Ҳар куни кечки овқат маҳали оила даврасида телевизор томоша қиламан деб, уни ёқасизу, пушаймон бўласиз. Қайси телеканалга қўйманг, сериал, уларда эр ёки хотиннинг хиёнати устига хиёнати, жангари саҳналар, қасос ўтида ўзини ҳар кўйга солаётган қаҳрамонлар иштирокидаги саҳналардан таркиб топган фильмлар берилаётган бўлади. Мексиканинг ана шундай сериалларидан энди қутулганимизда, турк, ҳинд телеасарлари экранларимизда "болалаб" кетди. Ачинарлиси, биронтасида оиланинг муқаддаслиги, эр-хотин ўртасидаги покиза ришта, ота-онага ҳурмат, каттага иззат каби эзгулик сингдирилган воқеалар ва қаҳрамонларни деярли кўрмайсиз.\nЭртага фарзандингиз ана шу "қаҳрамон"ларга тақлид қилмаслигига ишонасизми? Фикри ожизимча, бундай телеасарларни (агар уларни телеасар, деб бўлса) эфирга бериш зиёли кишининг иши эмас. Бу борада телеканалларнинг масъулияти, мажбурияти ҳақида кўп гапирилавериб, гап ҳам қолмади аслида. Аммо биз, катталар нима учун болалар олдида бундай фильмларни бемалол томоша қилиб ўтирамиз? Нимага фарзандларимиз экран қаршисида нима кўраётгани, нимани ўзига қабул қилаётгани билан қизиқмаймиз? Боламиз хархаша қилса, ўз тинчимизни кўзлаб бу матоҳни ёқиб берамизу, эфирда берилаётганлар унинг дунёқарашига, маънавий оламига, онгига таъсир қилиш-қилмаслиги, ёшига тўғри келиш-келмаслиги тўғрисида бош қотирмаймиз?\nАлқисса, фарзандингизнинг эртага ким бўлиб вояга етиши ўзингизга боғлиқ. Сиз уларнинг қаршисидаги кўзгусиз. У ҳаётни ҳам, унда қадам ташлашни ҳам сиздан ўрганади. Буни асло унутманг.\n11.01.2019 49 № 2 Жамият ва ҳуқуқ


20:37 / 29.08.2016 8949\nCitroen компанияси, ўз таъбирига кўра, юқори тоифали седан ҳисобланувчи CXPERIENCE прототипини намойиш этди. Унинг биринчи расмий тақдимоти октябрь ойида Париж автокўргазмасида бўлиб ўтади.\nУзунлиги 4,85 метрни ташкил этувчи CXPERIENCE эни 2 метрни, баландлиги 1,37 метрни ташкил этади. Прототипнинг ғилдираклар базаси 3 метрга тенг.\nКонцепт-карга гибрид мотор ўрнатилади. Унинг батареяси оддий электр тармоғидан қувватлана олади. Автомобилга бензинли двигатель, электрмотор, 3 кВт/соатлик батарея ҳамда 8 босқичли автоматик узатмалар қутиси жойланади. Моторларнинг жами қуввати 300 от кучига тенг. Электр қувват ёрдамида машина 60 км масофани ортда қолдира олади.\nCXPERIENCE интерьерида грек ёнғоғи ёғочидан, юқори сифатли мато ва теридан фойдаланилган. Унинг олд ўриндиқлари кўпикдан тайёрланган бўлиб, ҳайдовчи ва йўловчиларнинг тана шаклини ўзида акс эттиради.\nУни бошқариш учун приборлар панелига ўрнатилган 19-дюймли экран жавоб беради. Масалан у орқали мультимедиа тизими ва иқлим созламаларини ўзгартириш мумкин. Бундан ташқари, смартфон ёрдамида ҳам машинани бошқариш имконияти мавжуд. Хусусан, двигателни ишга туширса бўлади.\nCXPERIENCE моделининг орқа моделида ўтирган йўловчилар эса, планшетлари ёрдамида мусиқани ёки иқлим созламасини ўзгартира олишади.\nШунингдек, прототипга орқани кўрсатувчи ойна ўрнига камера ўрнатилган. Ўзаро бирлаштирилган овоз кучайтиргич ва мирофон, проекцион дисплей, диодли ёритқичлар, 22 дюймли дисклар, эшикларнинг бир-бирига қарши томонга очилиши ҳамда атрофни кўрсатиш тизимини қайд этиш мумкин.\nПремьера: Париж автосалони 2018 (фотожамланма)


Тошкент шаҳар ИИББ: Хиёбонлардаги «севишганлар»га ички ишлар идоралари ходимлари чора кўришга ҳақли эмас — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Тошкент шаҳар ИИББ: Хиёбонлардаги «севишганлар»га ички ишлар идоралари ходимлари чора кўришга ҳақли эмас\nТошкент шаҳар ИИББ: Хиёбонлардаги «севишганлар»га ички ишлар идоралари ходимлари чора кўришга ҳақли эмас\n0 1 020 Less than a minute\nTошкент шаҳар ИИББда 20 апрель, пайшанба куни бўлиб ўтган брифингда ёшларнинг хиёбонлардаги хатти-ҳаракатларига оид масала муҳокама қилинди, деб хабар беради Дарё нашри.\nЎзбекистон телеканалида эфирга узатилган «Мулоқот вақти» дастурида хиёбонларда йигит ва қизларнинг қучоқлашиб туриши ва шунга ўхшаш хатти-ҳаракатларига ички ишлар ходимлари томонидан эътиборсизлик қилингани танқидга олинган.\nБрифинг давомида журналистлар ана шу ҳолатга эътибор қаратиб, ёшларнинг шундай хатти-ҳаракатига ички ишлар идоралари ходимлари қандай чора кўриши мумкинлиги сўради.\nСаволга Тошкент шаҳар ИИББ бошлиғи ўринбосари полковник Дониёр Тошхўжаев жавоб берди.\n«Биз демократик жамият қуряпмиз. Ушбу кўрсатув эфирга узатилганидан сўнг ички ишлар идоралари ходимлари, терговчилар ҳам бизга ана шу масалада мурожаат қилиб, бу ҳолатда қандай чора кўриш мумкинлигини сўрай бошлади. Эркак ва аёл бир-бирига нисбатан ўз ихтиёри билан муносабат билдираётган бўлса, биз уларга нисбатан ҳеч қандай чора кўра олмаймиз. Бу қонунчиликда ҳам белгиланмаган. Йигит ва қиз ўз ихтиёри билан бир-бирига эркин муносабат билдираётган вазиятда ички ишлар ходимининг танбеҳ бериши ёки чора кўриши ўз ваколатини суиистеъмол қилиш ҳисобланади. Бироқ агар бу ҳолат зўравонлик ёки кимнингдир қаршилигига қарамасдан амалга оширилаётган бўлса, биз бундай вазиятнинг ёнидан бефарқ ўтиб кетмаймиз», — деб айтиб ўтди Дониёр Тошхўжаев.\nБошқарма ходимлари ва журналистлар бундай ҳолатларда жамоатчиликни жалб қилиб, ёшлар билан тушунтириш ишлари олиб бориш ва бундай ҳолатнинг ўзбек халқи маънавият ва менталитетига тўғри келмайдиган ҳаракат эканлигини тушунтиришни энг мақбул чора сифатида таъкидлади.\nНурулло Отахоновга нисбатан терроризмга алоқадорлик гумони тасдиқланмади. Аммо тергов давом этади\nШЎРЧИЛИК НОГИРОН БОЛАНИНГ ОНАСИ: “ФАРЗАНДИМ ҲАМ ШУ КИШИДЕК САХИЙ ВА ҲОЖАТБАРОР БЎЛИШИНИ ОЛЛОҲДАН ТИЛАЙМАН!”\nЎзбек йигитларига нима бўлган?..\nСурхондарёда картошка ва пиёзнинг нархи арзонлашмоқда


БМТ Бош котиби Ўшда 2010 йил қирғини қурбонларини хотирлади\n05 март 2021, Тошкент вақти: 03:30\nЎшдаги ўзбеклар жамияти раиси Абдурашид Хўжаев (чапда) ва Ўш вилоят губернатори ўринбосари Ахмаджон Муҳаммаджонов 2010 йил июнь воқеалари қурбонларини хотирлаш маросимида.\nБМТ Бош котиби Антониу Гутерриш 11 июнь куни Ўшда 2010 йил қирғинида қурбон бўлганларни хотирлаш тадбирларида иштирок этди.\nЎш ўзбек миллий –маданий маркази президенти Абдурашид Хўжаев БМТ Бош котибини кутиб олганлар ва у билан учрашганлар орасида бўлди. У Гутерришнинг Ўшга қилган ташрифи ҳақида мана буларни айтди:\n-Кеча (11 июнь куни) кеч соат 5ларда Гутерриш Ўшга келди. Дастлаб, Ўшда “Оналар кўз ёши” ҳайкали пойига гулчамбар қўйилди. Шундан сўнг соат 6да ҳокимиятнинг депутатлар залида БМТ Бош котиби шаҳар фаоллари билан учрашди. У ерда Гутерриш “ўзбек ва қирғиз халқи умрбод бирга яшаган, қондош-жондош ва доно халқ бўлгани учун қонли воқеаларни уч кун ичида бартараф этиб, тинчлик ўрната олди. Мана шу тинчликни бундан буён ҳам мустаҳкамлаш керак”, деган гапларни айтди, -деди Абдурашид Хўжаев.\nУнга кўра, учрашув чоғида 7 йил аввал Ўшда содир бўлган миллатлараро низони унитиш вақти келганини айрим фаоллар алоҳида таъкидлаганлар.\n-Умумий мақсад июнь воқеасини эсдан чиқариш, аслида. Бу воқеани ҳадеб одамларнинг эсига солаверсак, тузалаётган яраларни яна янгилагандай бўлиб қолаяпти. Энди, бундан буёғига тинчлик бўлсин, осойишталик бўлсин, қирғиз билан ўзбекнинг дўстлиги ҳеч қачон бузилмасин, -деди Абдурашид Хўжаев.\nГутерриш 2010 йилда БМТнинг Қочқинлар иши бўйича Олий комиссари бўлиб турганида биринчи маротаба Ўшга келган эди. Хўжаевнинг айтишича, БМТ Бош котиби ўша кунларни хотирлади ва қирғинда қурбон бўлганларнинг яқинларига ҳамдардлик билдирди.\n“Кўп миллатлилик, турли диний конфессияларнинг мавжудлиги бойлик эканини тушунишимиз керак. Тинчлик ўрнатилиши учун сизлар жуда қаттиқ ҳаракат қилдингиз, бироқ бу жараённи тўхтатиб қўймаслик муҳимдир. Рамазон ойи тинчлик ва барқарорликни мустаҳкамлаш ойидир”, деди БМТ Бош котиби ўз сўзида.\nБундан 7 йил аввал Ўшда содир этилган этник тўқнашувларда 450ка яқин одам ҳалок бўлган, 2 мингдан ортиқ одам яраланган ва минглаб уйлар ёндириб юборилган эди.\nБМТ Бош котиби Марказий Осиё сафари давомида Бишкекда президент Атамбаев билан ҳам учрашди. Учрашув пайтида Гутерриш:\n-Марказий Осиё сафари доирасида Қирғизистонга ҳам келганимнинг алоҳида аҳамияти бор. Мен Марказий Осиё минтақасидаги барча давлатлар билан тиғиз ҳамкорлик ўрнатиш ниятидаман, -деб билдирди.\nБМТ Бош котибининг Марказий Осиё сафари 8-9 июнь кунлари Қозоғистондан бошланган. 10 июнь куни Гутерриш Самарқандда президент Мирзиёев билан учрашди. Қирғизистон сафарини якунлаган БМТ Бош котиби 12 июнда Тожикистонга, 13 июнь куни эса Туркманистонга боради.


Ҳафтанинг энг сара суратлари\nШу ҳафта 3-9 октябрь кунлари давомида жаҳоннинг етакчи халқаро фото-агентликлар ва ОАВлар томонидан тасвирга олинган энг қизиқарли суратларни эътиборингизга ҳавола этамиз.\nОдамлар Эфиопия Аддис-Абаба пайтида анъанавий кийимда рақсга тушмоқда.\nБишкекда норозилик акцияси.\nСен-Мартен-Везюби (Франция) тошқин оқибатлари\nАҚШ президенти Дональд Трамп Оқ уйда, Вашингтон\nОзарбайжон, Гянжа шаҳри ўққа тутилиши оқибатида вайрон бўлган уйлардан аҳоли эвакуация қилинмоқда.\nСтепанакерт, ўқ отиш натижасида вайрон бўлган автомобил.\nИндонезия, ҳукуматга қарши норозилик намойиши.\nИндонезия, Макассар, меҳнат ислоҳотларига қарши норозилик акцияси.\nАҚШ президенти Дональд Трамп тарафдорлари, Форт-Лодердейли.\nАнқарадаги Туз кўлида ишчи тузни белкурак билан урмоқда\nЕревандаги Авлиё Грегорий черковида диндонлар ибодат қилмоқда.\nИроқнинг Боғдод шаҳрида шиаларнинг муқаддас Арбаин маросимидан олдин муқаддас Карбало шаҳрига кетаётган ироқлик зиёратчиларига сув сепилмоқда.\nСандра лақабли немис овчаркаси ва Африка шер болалари - Примор ўлкаси, "Оқ шер" паркида.\nВьетнам, куёв қаллиғини велосипедда олиб кетмоқда\nЧилининг Сантяго шаҳрида ҳукуматга қарши митингда Пикачу костюмини кийган намойишчи.\nБангладеш, Даккида қиз гул термоқда\n13:25 30.10.2020 (Янгиланган 15:44 30.10.2020)\nШу ҳафта 24-30 октябрь кунлари давомида жаҳоннинг етакчи халқаро фото-агентликлар ва ОАВлар томонидан тасвирга олинган энг қизиқарли суратларни эътиборингизга ҳавола этамиз.\nМеҳмонлар Канн фестивалининг мини-версияси - Cannes 2020 Special тадбирига келмоқда.\nНицца Нотр-Дам черковида одамларга ҳужум уюштирилди.\nҲабиб Нурмагомедов Жастин Гэтжи билан ўтказилган жангда ғалаба қозонди.\nПекинда Heaven Gaia Spring/Summer мода намойиши, моделлар чиқишга тайёргарлик кўрмоқда\nНью-Деҳлида Ямуна дарёси бўйида ота ва ўғил чайқаларга дон бермоқда\nИсроил полиция зобити. Хевронда норозилик намойиши вақтида.\nФалестинлик рассом Хулуд аль-Десуки ўзининг ижод намуналарини кўрсатмоқда.\nУкраина ҳарбийлари Д-20 гаубицадан отмоқда. Киев вилояти.\nҚрим, туман қишлоқдаги отлар.\nФилиппин, "Молава" тайфуни оқибатида сув остида қолган йўл.\nКанитта Тонгнак Хэллоуин байрамига тайёргарлик кўрмоқда, Бангкок\nРим, аёлларга қарши зўровонлик муаммосига эътиборни қаратиш мақсадида ўтказилган намойиш.\nҚозоғистондаги Сари-Шаган полигонида ўчирилган ракета.\nҲимоя ниқобини тақиб олган аёл дўкон олдидан ўтмоқда. Австралия, Мелбурн\nРассом Сайпе, Истанбул, Туркия.\nҲимоя ниқобини тақиб олган эркак паркида аттракционда учмоқда.Филиппин, Санта-Роса.\nАёл рассом TvBoy чизган граффити ёнидан ўтмоқда. Милан, Италия.


УЧҚУДУҚДА ЭРКИН КУРАШ МУСОБАҚАСИ ЎТКАЗИЛДИ\nУчқудуқ туман ҳокимлиги, вилоят жисмоний тарбия ва спорт бошқармаси, туман болалар-ўсмирлар спорт мактаби, Ўзбекистон ёшлар иттифоқи туман Кенгаши, туман ИИБ ҳамкорлигида буюк мутафаккир, давлат арбоби Мир Алишер Навоий таваллудининг 578 йиллигига бағишлаб спортнинг эркин кураш тури бўйича Республика “Хотира турнири” ўтказилди.\nМусобақада Навоий, Самарқанд вилоятидан 2003-2010 йилларда туғилган ўсмир иштирокчилардан иборат 8 та жамоа жами 300 нафардан ортиқ спортчи ёшлар қатнашди.\nНавоий олимпия захиралари коллежи, Хатирчи БЎСМ, Навоий ЯКТИ БЎСМ, Навоий шаҳар БЎСМ-2, Кармана БЎСМ, Учқудуқ БЎСМ, Самарқанд БЎСМ ҳамда Зарафшон БЎСМ жамоалари иштирок этди.\n— Мен 2008-2010 йилларда туғилган ёшлар ўртасида 18 кг вазн тоифасида иштирок этиб, 1 ўринни қўлга киритдим. Бу ютуғим мени янада ўз устимда ишлашга ва спорт билан ҳамнафас яшашга ундайди. Устозим, ота-онам ишончини оқладим. Бу ютуқларимнинг бошланиши. Ҳали жаҳоннинг катта ареналарида ўзбек полвони сифатида иштирок этаман дейди,— учқудуқлик О.Тошпўлатов.


Рақамли иқтисодиёт – ривожланиш трендлари ва хусусиятлари\nИқтисодиёт 17:17 / 06.07.2020 2207\nРақамли иқтисодиётнинг афзалликлари\nРақамли иқтисодиётга бўлган қизиқиш жамият ва иқтисодиётда рўй берган жиддий ўзгаришлар туфайли сезиларли даражада ўсди. Замонавий технологиялар ва платформалар мижозлар, ҳамкорлар ва давлат ташкилотлари билан шахсий мулоқотни минималлаштириш ҳисобига корхоналар ва жисмоний шахсларга харажатларни қисқартиришга ёрдам берди, шунингдек, ўзаро мулоқотни янада тез ва осон йўлга қўйишга имконият яратди. Натижада тармоқ ресурсларига асосланган, рақамли ёки электрон иқтисодиёт пайдо бўлди.\n«Рақамлаштириш» сўзи аслида янги атама бўлиб, инновацион бошқарув ва иш юритиш жараёнига IT ечимларнинг жалб этилишини, бунинг самараси ўлароқ эса интернет буюмлардан тортиб, электрон ҳукуматгача бўлган барча тизимларда ахборот технологияларини қўллашни кўзда тутади.\nИқтисодиётнинг рақамли сегментига тегишли бош манба – тракзакцион секторнинг ўсишидир. Ривожланган мамлакатларда бу кўрсаткич ЯИМнинг 70 фоиздан ортиқ миқдорни ташкил этиб, давлат бошқаруви, консалтинг ва информацион хизмат кўрсатиш, молия, улгуржи ва чакана савдо, шунингдек, хизматлар соҳасини (коммунал, шахсий ва ижтимоий) бирлаштиради.\nИқтисодиёт диверсификацияси ва динамикаси қанчалик юқори бўлса, мамлакат ичида ва ташқарисида ноёб ахборотлар айланмаси шунчалик кўп, миллий иқтисодиётлар ичида ахборот трафиги эса шу қадар салмоқли бўлади. Шу боис иштирокчилар сони кўп ва IT хизматлар кенг тарқалган бозорларда рақамли иқтисодиёт жадал суръатларда ривожланади.\nАйниқса, бу – транспорт, савдо, логистика ва шу сингари интернет билан фаол ишловчи соҳаларга чексиз қулайликлар яратади. Айрим тадқиқотчиларнинг фикрига кўра, уларда электрон сегментнинг улуши ЯИМнинг 10 фоизига яқинлашиб, 4 фоиз аҳоли бандлигини таъминлайди. Энг аҳамиятлиси, бу кўрсаткичлар барқарор тарзда ўсиб боради.\nШубҳасиз, рақамли иқтисодиётнинг самарадорлигига нафақат ахборот технологияларининг қамрови ва инфратузилманинг мавжудлиги, балки ишбилармонлик муҳити, инсон капитали ва муваффақиятли бошқарув инструментлари каби стандарт иқтисодий мезонлар ҳам таъсир кўрсатади. Бинобарин, иқтисодий тараққиёт айнан уларга таянади, бу эса ушбу мезонларнинг рақамли иқтисодиёт ривожланишида аввалгидай муҳим ўрин тутишини билдиради.\nРақамли иқтисодиёт кўз ўнгимизда яралмоқда\nҲозир бутун дунё бўйлаб янги сервислар ва бизнес моделларни яратиш учун IT инструментлардан фойдаланадиган эски ва янги компаниялар аксарият соҳаларда етакчи бўлган компанияларга кучли рақобат туғдирмоқда.\nПрогнозларга кўра, яқин йилларда макроиқтисодиёт «lean production», аддиктив, нано ва биотехнология мезонларига таянадиган ишлаб чиқарувчиларга қаттиқ боғлиқ бўлиши кутилмоқда. Шу муносабат билан оқилона бошқарув учун зарур ҳисобланган ахборот кўлами ҳам ортиб боради, ишлаб чиқариш ва фуқаролар мулоқоти, бизнес ва давлат органларини бошқариш тузилмаси эса жиддий ўзгаришларни бошдан кечиради.\nҚуйидагилар бунда ижтимоий ва иқтисодий тараққиёт йўлига босқичма-босқич чиқиш учун асосий шарт ва омиллар сифатида кўрсатилмоқда:\nахборотлаштириш ва давлат бошқаруви органлари ҳамда муниципал хизматларни интеграциялаш ҳисобига электрон ҳукумат ва рақамли шаҳар концепцияларини татбиқ этиш;\nянги технологик авлоддаги маҳсулотларни ялпи ишлаб чиқариш (пилотсиз автомобиллар ва бошқалар сингари);\nўзига хос безак ва қурилиш материаллари ёрдамида «ақлли» ва экологик уйларни барпо этишга оид ғояларни амалга ошириш;\nаутсорсинг, ўзини банд этиш ва бошқалар орқали бандликнинг муқобил шаклларини кенг тарғиб қилиш;\nмуайян вазифаларни бажариш учун ишчи-фрилансерларни излашга хизмат қиладиган профессионал тармоқларни яратиш.\nЮқоридагилар барчаси бизнесга ишлаб чиқариш ва бошқарувда товар ва электрон хизматлар интеграцияланадиган замонавий платформалар ёрдамида харажатларни қисқартиришга имконият беради. Биринчи галда бу масала хизматлар буюртмаси интеграцияси, ресурслардан биргаликда фойдаланиш, контрагентларни танлаш, электрон савдони юритиш, тўловлар ва бошқаларга тегишлидир.\nТехнологик рақамли муҳит – бу юридик ва жисмоний шахслар ҳамкорликдаги фаолият учун бутунлай янги мулоқотни йўлга қўядиган «аквариум» ҳисобланади. Ахборот технологиялари корхоналарга бутунлай янги, янада жадал иш суръатларини ўзлаштириш ҳамда хизмат ва маҳсулотлар шаклини хилма-хиллаштиришга имконият яратади. Бундан ташқари, тадқиқотчилар қисқа сақланадиган маҳсулотларнинг бозорга чиқарилиши ҳақида ҳам гапиришмоқда.\nХизмат кўрсатиш соҳаси ҳақида гапирадиган бўлсак, ахборот технологиялари кўплаб кундалик вазифаларни ҳал қилади, бунинг натижасида эса йирик кўламдаги амаллар тезроқ, арзонроқ, қулайроқ ва ўртадаги воситачиларсиз бажарилади.\nЭлектрон савдо, интернет-банкинг ва бошқа шу каби замонавий йўналишлар кундан кунга ривожланиб бормоқда. Натижада даромадни ошириш учун аксар соҳаларда автоматик тармоқли сервислар (масалан, сифатли веб-сайт ёки мобил илова каби) бизнесдаги воситачилар ўрнини эгалламоқда.\nБунинг самараси ўлароқ бизнес хизматга белгиланган нархларни сезиларли даражада тушириши, макроиқтисодий йўналишда эса якка ишлаб чиқариш ва нотўлиқ бандлик кўрсаткичлари ўсиши мумкин. Шунингдек, краудфандинг ва краудсорсинг каби йўналишлар ҳам ҳозирда янги иқтисодий технологиялар сирасига киритилмоқда.\nИқтисодчиларнинг фикрига кўра, айни вақтда бу каби ўзгаришлар натижасида қўшимча қийматни чиқариб олиш амалиётига асосланган иқтисодиёт ҳамкорлик ва манфаатларни баҳам кўриш («sharing-economy») иқтисодиётига алмашмоқда. Бу эса бозордаги рақобат ўз ўрнини ўзаро манфаатли кооперацияга ва ҳамкорликка фаол бўшатиши, шу билан бирга, вертикал мулоқотдан ўзаро тенг муносабатлар ва бир-бирини тўлдирувчи хизматларга ўтишига умид уйғотади.\nТахминларга кўра, бу сервислар сонининг ортиши ва хизматларга доир электрон савдо ҳажмининг ўсишида ўз аксини топади.\nРақамли секторнинг иқтисодий аҳамияти\nТаъкидланишича, рақамли технологиялар иқтисодиётга боғлиқ 50 фоиздан ортиқ соҳаларни кескин ўзгартириб юборади. Ушбу қараш ахборот технологиялари ва рақамли платформалар бизнес моделларни кескин ўзгартириб, уларнинг самарадорлигини воситачиларни бартараф этиши ва жараёнларни оптималлаштиришига асосланган.\nЖаҳон банки ҳисоб-китоблари биноан, тезкор интернет фойдаланувчиларининг 10 фоизга кўпайиши йиллик ЯИМ кўламини 0,4 фоиздан 1,4 фоизгача ошириши мумкин экан.\nШунингдек, рақамли иқтисодиётнинг мамлакат ЯИМдаги улуши ҳар йили тахминан 20 фоизга ўсиши (ривожланган мамлакатларда бу кўрсаткич 7 фоиз атрофида) унинг аҳамияти белгилайдиган кўрсаткич сифатида қаралади.\n2010 йилда Boston Consulting Group компанияси рақамлаштириш кўламини 20та мамлакатдан иборат гуруҳ учун 2,3 триллион долларга (4,1 фоиз ЯИМ) баҳолаган. Агар бу тенденция сақланиб қолса, 10-15 йилдан кейин бундай иқтисодиётнинг жаҳон ЯИМидаги улуши 30-40 фоизга яқинлашади.\nРивожланаётган иқтисодиётларда IT соҳасида тахминан 1 фоиз аҳоли меҳнат қилади, ушбу сектор иш ўринларини бошқаларга солиштирганда нисбатан қамроқ яратади. Бироқ IT йўналишининг юксалиши янги технологияларни ўзлаштираётган бошқа соҳаларда иш ўринларининг яратилишига туртки беради (IT соҳасида яратилган ҳар 1та янги иш ўрни учун ёндош соҳаларда 4,9та иш ўрни тўғри келади).\nРақамли иқтисодиёт тадбиркорлар ва ўзи учун ишлайдиган инсонларга янги уфқларни дадил очиб бермоқда.\nКўпинча IT соҳасининг ривожига қўшилган ҳисса иқтисодиётнинг ривожланиши, янги иш ўринларининг яратилиши, одамлар ва бизнес учун янги турдаги хизматларнинг пайдо бўлиши, электрон ҳукумат лойиҳалари доирасида харажатларининг қисқаришига замин яратади.\nШу билан бир вақтда, ахборот технологияларини татбиқ этишдан ҳосил бўлган умумий эффект кутилганидан самарасизроқ бўлиб чиқади ва бир хил тартибда тақсимланмайди.\nБу каби инвестициялардан максимал натижа олиш учун технологияларнинг Жаҳон банки тайёрлаган маърузасида «аналог тўлдирувчилар» деб номланган бошқа омиллар билан ўзаро таъсирини яхши тушуниш талаб этилади.\nфаол ишбилармонлик муҳитини қўллаб-қувватлайдиган ҳамда бизнес ва инсонларга рақамли иқтисодиёт технологияларидан рақобат ва инновациялар, харажатларни қисқартириш, шунингдек, турмуш фаровонлигини ошириш учун фойдаланишга имкон берадиган норматив-ҳуқуқий база;\nбизнес менежменти ва давлат хизматчиларида ахборот технологияларини қўллашга доир тўлақонли кўникмалар;\nахборот технологияларидан фойдаланиш йўналишида консалтинг хизматларини кўрсатадиган институтлар (давлат ва хусусий) ўрин олган.\nРақамли иқтисодиёт ҳосил қиладиган эффектларни тўлиқ санаб ўтиш анча мураккаб иш, бинобарин, электрон сервислар ва метамаълумотлардан фойдаланиш имконияти иқтисодий объектларга тақдим этадиган алоқаларни тўлақонли тарзда баҳолаш анча мушкулдир. Шу боис ахборотлаштиришга сарфланадиган инвестицияларнинг муҳимлигини, айниқса давлат даражасида асослаш бир қадар қийин вазифа ҳисобланади. У ёки бу соҳада яратилган гигибайт ахборотни реал ҳолатда ҳар доим ҳам ҳисоблаб чиқишнинг имконсизлиги ўз-ўзидан тушунарли ҳодисадир.\nРақамлаштириш – янги иқтисодий технологияларнинг йўлдоши\nАхборот платформаларини бирлаштириш натижасида пайдо бўлган мулоқот моделлари янги иқтисодий технологияларнинг (ЯИТ) пайдо бўлишига туртки беради.\nЯИТ – бу ташкилий бошқарув тизимларига бирор мақсадга хизмат қиладиган ахборот (маълумотлар, ғоялар ва билимлар) маҳсулотларини яратиш, уларни узатиш, сақлаш ва акс эттириш учун яхлит технологик платформага бирлашувчи ва иқтисодий агентлар мулоқотига сарфланадиган тракзакцион харажатларни максимал даражада камайтирувчи маълумотларни қайта ишлашга доир ҳар жиҳатдан янги «созланувчи» воситалар ва методлар йиғиндисидир.\nЯИТнинг асосий тамойиллари:\nтубдан янги бизнес моделларни яратиш;\nҳар хил IT хизматларни оқилона бирлаштириш ва улардан фойдаланиш методларини реал иқтисодиёт секторидаги ташкилий ва технологик жараёнларда қўллаш;\nтранзакцион харажатлар ва ишлаб чиқаришда қўлланиладиган моддий ресурсларни минималлаштириш.\nЯИТ рақамли технологиялар асосида мавжуд иқтисодий реалияларда ривожланиб боради. Аввалроқ ишлаб чиқариш, савдо ва молияга оид технологиялар пайдар-пай такомиллашиб келган бўлса, ҳозир юзага келган ЯИТлар горизонтал муносабатларга (ўз-ўзини ташкил қилиш ва сингулярлик), инновацион тадбиркорлик (ўз-ўзини ривожлантириш), ахборот муҳандислиги (ўз-ўзини такомиллаштириш) ва иқтисодий жараёнларнинг автоформализациясига (автоматик тузилиш) таянч вазифасини ўтамоқда.\nЯИТнинг чинакам асосини ахборотни тизимлаштириш ва таҳлилий қайта ишлашга мўлжалланган data-марказлар ва замонавий АТ платформалари шакллантиради. Бунда бошқарувга доир консалтинг ва бизнес таҳлилга алоқадор хизматларни тақдим қилиш йўналишини ривожлантириш муҳим аҳамият касб этади. Ахборот-консалтинг хизматлари ва давлат тараққиёт агентликлари сингари янги институтлар ишбилармонлик муҳитини такомиллаштиришнинг ташкилий асоси бўлиб хизмат қилади.\nРақамли технологиялар ва хатарлар\nРақамли иқтисодиётнинг энг фаол драйвери – бу давлатдир. У рақамли иқтисодиётнинг асосий буюртмачиси ва истеъмолчисидир. Масалан, Хитой бу мақсадлар учун 9 млрд доллар атрофида маблағ сарфлаган. Бозор капитализацияси 210 млрд доллардан зиёд бўлган Alibaba интернет ресурси ушбу сармояларнинг тўғри йўналтирилганини исботлади.\nРақамлаштиришдан максимал фойда олишни истаган давлат, зарурий юқори технологик махсулотларнинг бозорини яратиши ва уни қўллаб-қувватлаши лозимдир. Шу билан бирга, параллел тарзда давлат бошқаруви, муҳим соҳалар ва корхоналар учун хусусий иловаларни ривожлантирган ҳолда, электрон иқтисодиётнинг асосий платформаларини назорат қилувчи инструментларни ўз измида сақлаб қолиш ҳам муҳим ҳисобланади.\nХусусан, Япония технологияларни харид қилган бўлса-да, ушбу йўналишда ўзининг ишлаб чиқарувчи тармоқларини яратолмагани ва техник ишланмалар даражасини муттасил юқори ҳолатда тутолмагани туфайли, рақамли иқтисодиётдаги етакчи позицияларни қўлдан бой берди.\nЖанубий Корея эса электрон ҳукумат ва электрон воситачиликка (электрон тижорат фаолияти ва давлат тендер харидларини ўтказиш учун) миллий бюджетнинг 1 фоизига тенг миқдорда сармоя киритиб, ҳар йили 10-15 миллиард доллар ҳосил қилмоқда ва харажатларни 30-40 баравар қоплайдиган даромад олмоқда. Жумладан, давлат ва хусусий секторда call-марказларни ташкил қилиш, мобил иловаларни яратиш ва давлатга тегишли интернет-платформаларни реинжиниринг қилиш орқали мана шундай натижага эришилди.\nДавлат бошқарувидаги ахборот тизимлари билан ишлайдиган кадрларни тайёрлаш ушбу соҳанинг муҳим йўналишларидан бўлиб қолмоқда. Мисол учун, ўтган асрнинг 70-йилларида Бельгияда давлат органлари ходимларини ўқитадиган ва улар учун бевосита иш ўринларида тизимларни созлайдиган мутахассисларнинг махсус мобил гуруҳлари (жумладан ихтисослик ўқув юртларидаги ўқитувчилар ва талабалар ҳам жалб этилган ҳолда) ташкил қилинади.\nРақамли соҳанинг яна бир нозик жиҳати шундаки, мураккаб рақамли тизимларни ишлаб чиқиш ва уларни амалда қўллаш жиддий ва муфассал ёндашувни талаб қилади. Сизга ноодатий туюлиши мумкин, бироқ кўпинча дастурлаш (ўзича) аслида етарли даражада технологик ҳодиса эмасдир. Бинобарин, сизнинг вазифаларингизни ҳал қилувчи дастурчи кўп жиҳатларда вазифани қандай англашига қараб ҳаракат қилади. Аксарият ахамиятли ечимлар бу жараёнда изоҳсиз қолдирилади, чунки ҳар қайси тараф уларни ўз-ўзидан тушунарли деб ҳисоблайди.\nДастурларга алоқадор ёндош ҳужжатлар баъзан пала-партиш тузилади. Натижада маҳсулот билан ишлаш жараёнида буюртмачи ўзи буюртма берган ва яратилиши учун пул тўлаган ишланма устидан назоратни қўлдан чиқаради. Бунда ахборотлаштириш лойиҳаларига ажратиладиган бюджетда гарчи ғоятда муҳим бўлишига қарамай хизмат кўрсатишга доир харажатлар кўзда тутилмайди.\nРақамли иқтисодиёт бутун дунёни қамраб олиши туфайли, ахборотлаштириш ва рақамлаштиришга оид ҳар қандай давлат лойиҳаси комплекс равишда ҳамда ягона кодлаш тизими, иқтисодий ва бошқарувга алоқадор ахборотни аниқлаш асосида ўрганилиши лозим.\nРақамли иқтисодиётни ривожлантиришдаги энг муҳим жиҳат ва бир вақтнинг ўзида энг мураккаб босқич – бу ишбилармонлик муҳитини соддалаштириш ҳамда одамлар ва бизнеснинг давлат билан мулоқотига сарфланажак харажатларни максимал қисқартиришдир.\nШундан кейин томонларнинг давлат ва хусусий сектор доирасида ташкилотлараро (мультиагент) мулоқотни йўлга қўйиш талаб этилади.\n«Биттадан-биттага» ва «биттадан-кўпга» мулоқот формуласидан «кўпдан-кўпга» формуласига ўтиладиган рақамли иқтисодиёт платформалари ушбу жараённинг энг муҳим бўлаги ҳисобланади. Ушбу соҳадаги силжишлар давлат кўмагида кичик ва ўрта бизнесга мос келадиган консалтинг ва техник ташкилотларни ривожлантириш орқали, иқтисодиётнинг реал секторидаги вазиятни автоматик тарзда кескин ўзгартиради (ва мазкур соҳаларда тузилмавий ислоҳотларга туртки беради) ва инновацион иқтисодиёт учун шарт-шароит яратишга ёрдам беради.\nOlcha.uz интернет дўкони бошқарувчиси,\n8Bit коммуникациялар агентлиги ҳамкори\nКоронавирус: Хитойда қандай вазият ҳукм сурмоқда?\n«Кўпроқ ҳисобчилар томонидан хатоликка йўл қўйилган» –шифокорларга маош ўз вақтида тўланмаганига изоҳ берилди\nТошкент вилоятида энергия тежамкор электр станция қурилади\n«Божхонада оворагарчилик, имтиёзлар ҳануз қонунийлаштирилмаган» – кислород концентраторларини импорт қилаётганлар мавжуд муаммолар ҳақида


Ватанга қайтиш фурсати етмадими?\nМактабни битириб Москвага ишлагани борган ёш мардикор ўзбеклар. Суратни Москвадаги ўзбек муҳожири Муҳаммаджон Озодлик учун махсус олган.\nЎзбекистон мустақиллигининг 21 йиллиги арафасида ўтказилган Баҳс майдони дастурининг навбатдаги сони “Ўзбекистонлик меҳнат муҳожирларининг ватанга қайтиш фурсати келмадими?” мавзусида бўлди.\nБундан 21 йил аввал Ўзбекистон Мустақилликка эришганида, ўзбекистонлик ёшларида ўз ватанида ўқиш ва ишлаш учун кенг имконият пайдо бўлади, деган фикр шаклланган эди.\nБироқ мустақилликнинг ўтган 21 йили давомида, хорижга ишлагани кетаётганлар сони йилдан йилга кўпайиб бормоқда.\nНорасмий маълумотларга кўра, бугун мамлакатдан ташқарида мавсумига қараб беш миллиондан етти миллионгача ўзбекистонлик турли соҳаларда меҳнат қилмоқда.\nБу орада хорижга чиқиб кетган ўзбекистонликлар орасида икки хил фикр шаклланди.\nБаъзи ёшлар, барибир Ўзбекистонга қайтиши ва хорижда олган билим ва иш тажрибаларини Ўзбекистонда тадбиқ қилиш хоҳишини билдирадилар.\nБошқалари эса Ўзбекистонда яқин орада эркин яшаш ва эркин бизнес юритиш истиқболини кўрмаётганини, ўзлари ва болалари хорижда ишлаб, ўша жойларда томир отиб, бекаму-кўст яшашини истайдилар.\nХўш, хорижга чиқиб кетган ўзбек ёшларининг Ўзбекистонга қайтиш фурсати келмадими?\nАна шу мавзуда ўзбекистонлик 27 ёшли Умид, Москвадаги меҳнат муҳожирлари Карен (28 ёшда) ва Хурсандбек (18 ёшда), Жанубий Кореядаги меҳнат муҳожири Сайдулла (42 ёшда) баҳс юритадилар.\nУмид: Ўзбекистонлик ёшлар қайтмасин. Ишласин ўша ерда. Улар бу мустақил давлатга қайтгани билан бу ердан нима топади? Хўш, нима дейсизлар?\nСайдулла: Мен бу йигитни гапларига қўшиламан. Ҳозирги пайтда коррупция, таниш билишчилик, порахўрлик авж олган пайтда Ўзбекистонга қайтишнинг ҳожати йўқ. Лекин бир куни қайтамиз, лекин ҳозирги Ўзбекистонга эмас!\nКарен: Мен қаршиман бу гапга. У бир кун қачон келади? У бир кунни кутиб яшайвермайсизку. У кун келади деб яшашнинг ўзи қўрқоқлик. Сиз ҳам шунақа десангиз, бошқаси ҳам шунақа деса, қачон ўзимизни давлатда биз курашиб бир натижага эришамиз, қачон? Ҳеч қайси бир давлат фуқаролари кетиб қолмаган, ватанда туриб курашган. Бир ёқадан бош чиқариб ўзимизни юртимизни ўзимиз кўтаришимиз керак.\nУмид: Сиз ўзбеклар бир ёқадан бош чиқаради, деб ўйлайсизми?\nКарен: Бу бошқа масала. Бу жуда қийин масала. Лекин ҳамма ватанда бўлса бу нарса аста секинлик билан бўлади.\nСайдулла: Карен, мен сизни гапингизга қўшилмайман. Мен 15 йил ҳарбий бўлиб ишладим. Ўша Намангандаги Тоҳир Йўлдош, Жума Намангонийларга қарши амалиётларда қатнашдим. Тошкентдаги отишмаларда бўлдик. Тожикистондаги гражданлар урушида ўзбекистонлик ҳарбийлар сифатида ўша ерда ҳам бўлдик. Лекин Намангандаги ҳарбий госпиталда ётганимда мени сокрашенияга тушириб юборишди, раҳбарлар. На пенсия беришди на бошқа нарса. Мени кўчага улоқтиришди. Энди қандай ватанпарварлик ҳақида гап бўлиши мумкин. Тўғри мен Президентга ва унинг қизларига қасамёд қилмаганман, мен халқимга қасамёд қилганман. Шунинг учун ҳозир бу коррупция ботқоғига ботган ватанга қайтиш ниятим йўқ.....\nБаҳс майдони: Ватанга қайтиш фурсати етмадими?


Бензема Европадаги ҳужумчилар орасида самарадорлик бўйича етакчи бўлиб турибди » Скачать музыку бесплатно новинки музыки 2016-2017\nБензема Европадаги ҳужумчилар орасида самарадорлик бўйича етакчи бўлиб турибди\nКомментариев: 0 Просмотров: 145 Дата: 26-01-2016, 18:51 Мадриднинг «Реал» клуби ҳужумчиси Карим Бензема жорий мавсумда Испания чемпионатида 17та ўйинда 16та гол урган. Чемпионлар лигасида эса 4та ўйин ва 4та гол. Натижада 28 ёшли француз ҳужумчиси ўртача ҳар 69 дақиқада гол киритмоқда. Ҳозирда бу кўрсаткич бўйича Бензема Европадаги энг яхши футболчи бўлиб турибди. Ундан кейинги ўринда турган «ПСЖ» форварди Златан Иброҳимович ўртача 81 дақиқада битта гол урган. «Бавария» клуби ҳужумчиси Роберт Левандовски статистикасида ҳар 82 дақиқада урилган гол мавжуд. - деб хабар бермоқда Stadion.uz нашри.


Америкаликларнинг телефон сўзлашувлари яширинча ва оммавий равишда ёзиб олингани учун Оқ уй танқидга учрамоқда\nАҚШ Миллий хавфсизлик агентлиги америкаликларнинг телефон сўзлашувларини яширинча оммавий равишда ёзиб олаётгани ошкор бўлгандан кейин АҚШ президенти Жорж Буш учун янги сиёсий бўҳрон юзага келди. Президент Буш терроризмга қарши самарали кураш олиб бориш учун шундай қилинганини айтди. Танқидчилар эса бу амалиётни фуқаролар шахсий ҳаёти билан боғлиқ оддий ҳуқуқлар бузиши эканини урғуламоқда.\nАҚШ Миллий хавфсизлик агентлиги фуқароларнинг телефон сўзлашувларини махфий ва оммавий равишда ёзиб олгани ҳақидаги хабар тарқалганидан атиги бир неча соат ўтиб АҚШ президенти Жорж Буш режалаштирилмаган матбуот конференцияси ўтказди. Буш фурсатдан фойдаланиб америкаликларни бу чора уларга қаратилмаганига ишонтиришга уринди:\n“Биринчидан, бизнинг разведка фаолиятимиз фақат Ал-Қайда ва у билан алоқадор шахсларга қаратилган. Ал-Қайда душманимиз ва биз бу гуруҳ режасини билишни хоҳлаймиз. Иккинчидан, ҳукумат суд рухсатисиз уй телефонлари орқали бўлган сўзлашувларни эшитмайди. Учинчидан, разведка хизматининг бундай фаолият юритишга мен қонуний равишда рухсат берганман”, – деди АҚШ раҳбари.\nБироқ бу бўҳроннинг тезда барҳам топиши амри маҳол кўринади. Разведка маълумотларининг оммага ошкор бўлиши кўнгилсиз воқеа. Америкаликлар, айниқса, шахсий ҳаёт масалалари, сўз эркинлиги ва ўзларининг бошқа ҳуқуқларини юқори қадрлайди. Бу ҳуқуқлар АҚШ Конституциясида ўз аксини топган ва бу ҳуқуқлар соғлом демократия устунларидан бири ҳисобланади.\nШу боис Миллий хавфсизлик агентлиги бир неча ўн миллион фуқаронинг телефон сўзлашувларини яширинча ёзиб олиб эшитгани ҳақидаги хабар фуқаролар орасида ҳукумат ўз салоҳият доирасидан ташқарига чиқдими, деган савол пайдо қилди. АҚШ Миллий хавфсизлик агентлиги фуқаролар телефон сўзлашувларини махфий ва оммавий равишда ёзиб олаётгани ҳақидаги хабар 11 май куни биринчи бўлиб “USA Today” газетасида чоп этилди. Шундан сўнг қонун чиқарувчиларнинг баъзилари президентни танқид қила бошлади бошқалари уни ҳимоя қила бошлади:\n“Бу маъмурият мамлакатимизда қўрқув уруғини сочди. Улар қўрқув муҳитини яратиш орқали қонун қанчалар қўпол бузилишидан қатъий назар ўзлари хоҳлаган нарсани қила олишлари мумкин, деб ўйлайдилар. Улар Миллий хавфсизлик дастури орқали худди шундай қиляптилар”, – деди АҚШ Намояндалар палатасининг Демократик партиядан аъзоси Морис Хинчей.\nБуш етакчилигидаги Республикачилар партиясининг айрим аъзолари Хинчейни қўллаб-қувватлаб дастур ҳақида кўпроқ маълумот берилишини талаб қилдилар. Бошқа республикачилар эса АҚШнинг учта йирик телефон ширкати орқали фуқаролар суҳбати яширинча ёзиб олинганини қўллаб-қувватламоқда.


Петреус Қозоғистон ҳамкорлигини тақдирлади\n22 апрел 2021, Тошкент вақти: 07:48\nАҚШ қуролли кучлари Марказий қўмондонлиги раҳбари генерал Дэвид Петреус бугун Остонада Қозоғистон Мудофаа вазири ҳамда Ташқи ишлар вазири билан учрашди.\nҚозоқ расмийлари билан учрашув чоғида Петреус Афғонистондаги коалиция кучларини қўллаб-қувватлашдаги АҚШ ва Қозоғистон ўртасидаги ҳамкорлик, хавфсизлик борасида икки давлат ҳамкорлиги ҳамда Афғонистондаги реконструкция ва барқарорлик масалаларини муҳокама қилди.\n- Мен учрашув чоғида Афғонистон ва Покистонга оид маълумотларни, аниқроғи, бизнинг бунга нисбатан муносабатимизни қисқача баён қилдим, деди Дэвид Петреус.\nМаълум бўлишича, мазкур учрашув чоғида Петреус қозоқ ҳарбийларининг АҚШ ҳарбий академиясида таҳсил олишлари учун 10 миллион доллар микдорида маблағ ажратилишини ҳам билдирган.\nҚозоғистон сафаридан сўнг генерал Дэвид Петреуснинг Ўзбекистонга ташриф буюриши кутилмоқда.


«Ўзгидромет» бугундан жазирама иссиқ чекинишини айтмоқда - Zamin.uz\n«Ўзгидромет» бугундан жазирама иссиқ чекинишини айтмоқда\n9 июлда кундуз куни Ўзбекистон бўйича аста-секин иссиқ пасайиши давом этади, иссиқнинг бундай пасайиши кеча республика ҳудудининг шимоли-ғарбий ҳудудларида бошланган.\nҚорақалпоғистонда, Хоразм вилоятида ва чўл ҳудудларида 44-47° иссиқдан сўнг ҳарорат 32-37° гача пасаяди. Қолган ҳудудларда иссиқ бироз пасаяди. Ҳаво ҳарорати 35-40°, баъзи жойларда 42° гача, Сурхондарё вилоятида 44-46° гача атрофида бўлади.\nРеспублика бўйича баъзи жойларда ҳаво массаси ўзгариши ҳисобига шамол тезлиги 15-20 м/с гача кучайиши кутилмоқда, баъзи жойларда чангли бўрон билан 25-30 м/с гача кучайиши мумкин. Тоғ олди ва тоғли ҳудудларнинг баъзи жойларида қисқа муддатли ёмғир ёғиши, момақалдироқ бўлиши мумкин.\nБугундан бошлаб, нам ва совуқ ҳавонинг Қорақалпоғистон ва Хоразм вилояти ҳудудларида таъсири яққол сезилади. Кунлик максимумлар шимол минтақада +35 даражага бориб бормайди. Бу, ёз ойлари учун анча салқин ҳаво дегани.\nПойтахтимизда ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол 5-10 м/с тезликда эсади, 12-17 м/с гача кучайиши мумкин. Ҳарорат 40-42° бўлади. “Замин” янгиликларини “Инстаграм”да кузатиб боринг\nЯнгиликлар » Ўзбекистон » «Ўзгидромет» бугундан жазирама иссиқ чекинишини айтмоқда


«Тарбиявий ўйинлар болани таълимга қизиқтиришга хизмат...\n24.12.2021 11:49 0 1591\nТаълим тизимида бугунги кунда янгиликлар кўпайиб бормоқда. Ўзгариб бораётган замон билан ҳамнафас дарслик-қўлланмалар босмадан чиқарилмоқда.\nХусусан информатика фанига жорий йил дастурлаш тили ҳақидаги мавзулар киритилишини сўзимизнинг исботи ўлароқ кўрсатишимиз мумкин.\nДарсликларда янги мавзулар киритилиши ўз-ўзидан бу янгиликдан ўқитувчиларни хабардор бўлиши кераклигини англатади. Халқ таълими вазирлиги мана шундай ташаббус билан чиқди.\n2021 йилнинг 1 декабрь санасидан бошлаб жойларда информатика ва ахборот технологиялари фани ўқитувчиларини С++ ҳамда Scrach дастурлаш тили бўйича малака ва кўникмаларини ошириш курслари ўтиб келинмоқда.\n«Хabar.uz» мухбирлари малака ошириш курслари билан танишиш мақсадида Сурхондарё вилоятининг бир қатор туман ва шаҳарларида бўлди.\n«Бугунги кунда вилоятимизнинг ҳар бир туман ва шаҳар мактабларидан 15 нафардан ўқитувчиларни танлаб олиб, дастурлаш тиллари бўйича ўқитиб келмоқдамиз. С++ дастурлаш тили бўйича 144 соат, Scrach дастурлаш тилидан 72 соат дарслар ўтилиши белгиланган. Биз уларни қайси дастурлаш тилига ўқишларини белгилаб бермаганмиз, балки кўнгилли равишда ушбу курсларга ёзилган. Scrach дарсларини Халқ таълими вазирлиги томонидан қайта ўқитилган ўқитувчиларимиз, С++ дастурлаш тили курсларидан эса BePro IT Academy томонидан махсус танлаб олинган тренерлар таълим бермоқда. Биз албатта бу ташаббусни қўллаб-қувватлаймиз. Кейинги йилдан бошлаб бошқа дастурлаш тиллари бўйича ҳам тизимли дарслар ташкил этишни ўз олдимизга мақсад қилиб қўйдик»,—дейди вилоят ХТБ АКТ бўлими бошлиғи Шойимов Асомиддин.\nТаъкидланишича ҳар бир мактабларда икки нафардан информатика ва ахборот технологиялари фани ўқитувчилари бўлиб, уларнинг ҳар иккаласи ҳам малака ошириш курсларида ўқиб келмоқда. Дастурлаш тилларини ўқиш даврида янгилик яратишга уринган ўқитувчилар ҳам йўқ эмас. Термиз шаҳар 21-умумтаълим мактаби Информатика ўқитувчиси Шаҳноза Имомова шулар жумласидандир.\n«Мен Scrach дастури ёрдамида болалар учун «Карра жадвали»ни яратдим. Бунда экранга кўриниб турган мушукча чапга ва ўнгга ҳаракатланади ҳамда ҳаракат давомида карра жадвали янгиланиб боради. Болага билим беришнинг бу каби усули самарали натижа кўрсатади деб ўйлайман. Ўйин орқали билим бериш болани нафақат зерикишига йўл қўймайди, балки унинг диққатини тортишга ҳам восита бўлиб хизмат қилади. Болани тарбиявий ўйинлар билан таълимга жалб қилиш ёш авлод келажаги учун энг яхши танлов деб ўйлайман», — дея тушунтирди ўқитувчи.\nМаълумот учун бугунги кунда Сурхондарё вилоятидан 450 нафар ўқитувчилар малака ошириш дарсларида қатнашмоқда.\nдастурлаш Сурхондарё ўқув курси


Совуқ туфайли мактабга бормай қўйишган\n17:47 20.12.2016 (Янгиланган 18:22 20.12.2016)\nДекабр ойи деярли тугаб бормоқда. Ҳаво совиб, қор-ёмғир бошланганига ҳам анча бўлди. Бундай об-ҳаво шароитида ўқувчиларнинг ўқиш самарадорлиги таълим муассасасининг иссиқлик билан қай даражада таъминланганига боғлиқ...\nТОШКЕНТ, 20 дек — Sputnik, Дилшода Раҳматова. Спутник Ўзбекистон мухбири берган маълумотларга кўра, Самарқанд вилояти Булунғур тумани 23-ўрта таълим мактабида иссиқлик таъминоти масаласи ўта чатоқ. Бошланғич синф ўқувчилари синфхоналарнинг совуқлиги туфайли мактабга бормай қўйган.\nМирзиёев амалдорлардан бирига ҳайфсан берди\n"Синфхоналар жуда совуқлиги учун қўшниларимиз ўз фарзандларини мактабга юбормай қўйди. Чунки совуқ синфхоналар оқибатида ўқувчиларнинг аксарияти касал бўлиб қолмоқда", — деб таъкидлади мухбир.\nМактабдаги аҳвол юзасидан изоҳ олиш мақсадида мактабдаги иссиқлик таъминоти учун масъул мутасадди раҳбарларни излашга киришдик.\nЎзбекистон Республикаси Халқ таълими вазирлиги матбуот-хизмати вакилига ушбу савол билан мурожаат қилганимизда, у бу масала бўйича маҳаллий ҳокимиятга мурожаат этишимизни тавсия қилди. "Мактабларнинг қишки мавсумга тайёргарлик жараёнини ҳокимият назорат қилади", — дея қўшимча қилди у.\nШундан сўнг, Самарқанд вилоят Халқ таълими бошқармаси ва ундан сўнг Булунғур тумани Халқ таълими бўлими мудири билан боғландик.\nСпутник Ўзбекистон нашрининг ушбу мурожаатидан кейин Булунғур тумани Халқ таълими бўлими мудири 23-мактабда бўлиб, синфхоналарда иссиқлик таъминоти қай даражада эканини шахсан кўздан кечирган.\n"Синфхоналар иссиқлиги нормал ҳолатда. Паровой ишлаяпти. Синфхоналарга кечгача алоҳида печка қўшишга топшириқ бердим. Қўшимча чоралар кўрилади", — дея таъкидлади Спутник Ўзбекистон мухбирига Булунғур тумани халқ таълими бўлими мудири.\nЭслатиб ўтмоқчимиз, 15 декабр куни Халқ депутатлари Тошкент вилояти кенгашининг навбатдаги сессиясида Ўзбекистон президенти Шавкат Мирзиёев коллеж ўқувчиларининг давомати назоратсиз қолаётганини, мутасаддилар бу масалага алоҳида эътибор қаратишлари зарурлигини таъкидлаб ўтган эдилар. Фикримизча, нафақат коллеж ўқувчилари, балки мактаб ўқувчилари давомати ҳам қаттиқ назоратга олиниши керак.\nҚолаверса, ўқиш самарадорлиги кўп жиҳатдан таълим муассасаларининг иссиқлик билан қай даражада таъминланганига боғлиқлигини унутмаслик муҳим.\nМактаблардаги қиш мавсумига тайёргарлик ҳолати даражаси мутасадди раҳбарлар томонидан келиб тушган шикоятлардан кейин эмас, балки мунтазам текшириб борилиши тарафдоримиз.\nЗеро, қишнинг аёзли кунларида синф хоналарда мўътадил ҳароратни яратиш билан бирга дарсларнинг тўлиқ ўтилишига эришиш, ва энг муҳими, болаларнинг соғлиғини асраш Сиз раҳбарларнинг, асосий вазифангиздир.\nсинфхоналар, совуқ, мактабдаги аҳвол


Қирғизистондаги мактаблар 5 кунликка ўтмоқда\n14:07 / 13.01.2017\nҚирғизистондаги мактаблар 2016-2017 ўқув йилининг иккинчи ярмидан 5 кунлик таълим тизимига ўтмоқда. Бу ҳақида Қирғизистон Республикаси Таълим вазирлигининг матбуот хизмати «24.kg» нашрига хабар берди.\n“II ярим йилликдан республиканинг барча тур ва шаклдаги умумтаълим мактабларининг 1-11- синфларида таълим олувчилари учун - беш кунлик ўқув ҳафтаси, ҳафталик ўқув юкламаси 30 соатдан ошган тақдирда – олти кунлик ўқув ҳафтаси белгилансин”, - дейилади идора ҳужжатида.\nБугунги кунда Давлат таълим стандарти томонидан тасдиқланган ўқув юкламаси қуйидагича: 1-5-синфлар – 20 соатдан 30 соатгача, 6-11-синфлар – 30-33 соат. Шунга мувофиқ, ўқув ҳафтасининг олтинчи кунига мактаб қўувчиларининг ота-оналари билан келишган ҳолда қўшимча таълим хизматларини кўчириш тавсия қилинади.\nҚирғизистон бош вазири 2016 йилнинг ноябрида ҳукуматнинг ушбу қарорини имзолаган. Таълим вазирлиги шунга мувофиқ буйруқ тайёрлаб, бу борада ота-оналарни хабардор қилиши керак бўлган.\nҚирғизистон мактаб таълим


Тошкентдаги Инҳа университети талабалари биринчи ўринни эгаллади\nТошкентдаги Инҳа университети талабалари биринчи ўринни...\n06.05.2019 18:50 0 1501\n4 май куни Тошкент шаҳридаги Инҳа университетида йилнинг энг йирик талабалар тадбири — Job Fest (бўш иш ўринлари ярмаркаси) доирасида «Uzbekistan Contest Spring’19» кейс-чемпионати бўлиб ўтди. Бу ҳақда АКТ вазирлиги матбуот хизмати хабар берди.\nКейс-чемпионатлар талабаларга аниқ муаммоларни ҳал қилишда назарий билим ва амалий кўникмалар беришга, шунингдек, иқтидорли ёшларни топишда ёрдам беради. Ўз навбатида, кейс-чемпионати ва карьера кўргазмасининг бирлашуви натижасида талабалар иш берувчилар олдида ўзларини кўрсатишлари ва ўзларига мос ва қизиқ иш таклифларини қабул қилиш имконига эга бўлишди.\nШунингдек, кенг миқёсда Job Fest меҳнат ярмаркаси ташкил этилди. Унда Ўзбекистоннинг халқаро ва маҳаллий компаниялари вакиллари: Coca-Cola, KPMG, Beeline, UMS, UzAuto, TBC, Корзинка, Golden House, Макро ва бошқалар иштирок этдилар.\nCase чемпионатида финал босқичига йўл олган гуруҳлар:\nТошкентдаги Инҳа университети (2-жамоа);\nИ.М.Губкин номидаги Россия давлат нефт ва газ университети;\nТошкент шаҳридаги Халқаро вестминстер университети;\nМирзо Улуғбек номидаги Ўзбекистон Миллий университети;\nТошкент давлат шарқшунослик институти.\nКейс-чемпионатнинг финал босқичида Инҳа университети талабалари ғалабани қўлга киритишди ва ташкилотчилар ҳамда ҳомийлар томонидан компаниялардаги амалиётлар, ўқув курслари ва дастурларга кириш ва бошқа совғалар билан тақдирландилар.\nИнҳа университети Job Fest\nТаълим 15/06, 09:46\nАбитуриентлар диққатига: университетлар билан онлайн учрашув!\nКоронавирус 16/04, 11:28\nТехнология 14/02, 15:29\nДастурлашни бепул ўрганмоқчимисиз? Инҳа университетида онлайн-тренинг ўтказилади


Google Play интернет магазинида 155 та дастурий иловалапрга ўрнашган троянлар топилди. «Доктор Веб»нинг ҳисоб-китобига кўра, вирусни 2 миллион нафардан ортиқ одам ўз...\nМутахассислар Android операцион тизимида ишлайдиган қурилмаларда янги вирус тарқалаётганини аниқлашди. Янги зарарли дастур шартли равишда Godless («Худосиз») деб номланган бўлиб, унинг хавфли...\nМобиль алоқа воситасини компьютер ёки ноутбук орқали қувватлантириш хавфсиз деб ўйласангиз, хато қиласиз. Kaspersky Lab компанияси тадқиқотчиларининг маълум қилишича, бу усул орқали...\nКомпьютер вируслари ва уларнинг турлари ҳақида биласизми?!\nESET компанияси мутахассислари томонидан USB-ташувчилар орқали ишга тушиб, компьютердаги маълумотларни ўғирлайдиган зарарли дастурий таъминот аниқланди. Экспертларнинг маълум қилишича, USB Thief`нинг асосий хавфли...\nWindows операцион тизим фойдланаувчилари, тизимда ишлаётган процессларни кўриш учун, «Диспечер задач Windows» ойнасидан фойдаланишади, уни ишга тушириш «CTRL+ALT_DELETE» ёки «CTRL+SHIFT+ESC» тугмалари орқали...\nESET: миллионлаб қурилмалар порнокликер-троянидан зарарланган\nАнтивирус дастурларини ишлаб чиқарадиган компаниялар оммани қўрқинчли маълумотлар орқали чўчитиб туришни ёқтиришади. Бу албатта зарарли дастурий таъминотга бўлган талабнинг ортишига олиб келади....\nБугун халқаро ахборот ҳимояси куни\n1988 йилда АҚШ компьютер жиҳозлари Уюшмаси 30 ноябрни халқаро ахборот ҳимояси куни (Computer Security Day) деб эълон қилган. Бу кунни эълон қилишдан...


И.Худойберганов: ШҲТ – ўзини демократиядан устун қўювчи давлатлар гуруҳи\n14 апрел 2021, Тошкент вақти: 01:17\nШайбон 17 июн куни Тошкентда ўтказилган Шанхай ҳамкорлик ташкилотига аъзо давлатлар раҳбарлари саммитида негадир демократия ва инсон ҳуқуқлари масаласи кўтарилмади. Бунинг сабаби нимада?\n“Демократик ташаббус” маркази директори Искандар Худойбергановнинг фикрича, аслида саммит иштирокчилари демократия ҳақида гапиришга журъат эта олмаган. Зеро, Россия Марказий Осиёда ўзининг аниқ мақсадларига эга. Шу сабабли у ўз манфаатлари йўлида демократияни қурбон қилмоқда. Хитой хусусида ҳам шу хулосани билдириш мумкин. Хитойнинг ўзида инсон ҳуқуқлари масаласида талай муаммолар бор. Умуман, ташкилотга аъзо давлатларнинг биротасида демократия мавжуд эмас.\nЖамиятшунос Баҳодир Мусаев ҳам И.Худойбергановнинг фикрига қўшилди.\n“Сўнгги йилларда биз Қирғизистонни “демократия оролчаси”, деб атай бошлаган эдик. Қозоғистонда жамиятни демократиялаштириш борасида ислоҳотлар олиб бориляпти, деган эдик. Аммо бугун биз буларнинг аксини кузатяпмиз. Авторитар тенденциялар кучаймоқда. Ўзбекистондаги вазият ҳақида гапирмаса ҳам бўлади. Россияда ҳам шу аҳвол. Шундай экан, саммит иштирокчилари қандай қилиб демократия ҳақида гапириши мумкин? “Демократия” тушунчанинг ўзи бу давлатлар учун ёт мавзу”, - деди у.\nИ.Худойберганов ШҲТни аслида ўзини демократиядан устун қўювчи давлатлар гуруҳи, деб атади ва саммитда демократия ҳақида гапирилмагани буни исботлаб турганини таъкидлади.\n“Озодлик” мухбири саммитда демократия ва инсон ҳуқуқлари ҳақида гапирилмаганига изоҳ сўраб, Ўзбекистон Президенти матбуот хизмати вакили Шерзод Қудратхўжаевга мурожаат қилди. Унинг билдиришича, ШҲТ, асосан, хавфсизлик, иқтисодиёт, чегаралардаги вазият, давлатлар ўртасидаги муносабатларни яхшилаш мақсадида ташкил этилган. Бу ташкилот Хартиясида ҳам ўз аксини топган. Шу боис, айнан шу масалалар саммит кун тартибига киритилади.\nШ.Қудратхўжаевнинг фикрича, демократия ҳақида фақат гапиришдан кўра амалий иш қилиш мақсадга мувофиқдир.


Внуково аэропорти Ўзбекистондан парвозлар апрель-май ойида қайта тикланишига умид қилмоқда — Sof.uz\n4.03 19:57 153 Жаҳон\nРоссиянинг Внуково аэропорти жорий йилнинг апрель-май ойлариданоқ қатор йўналишлар бўйича парвозлар қайта тикланишига умид қилмоқда. Бу ҳақда директорлар кенгаши раҳбари, аэропортнинг шерикликдаги эгаси Виталий Ванцев маълум қилди дея — хабар бермоқда Спутник.\nВанцев биринчи навбатда Ўзбекистон ва Тожикистон билан авиақатнов тикланишига умид билдирди.\n“Биз апрель-май ойларидан ҳар ҳолда ҳамкорларимиз – МДҲ мамлакатлари билан очилишини кутяпмиз, аввало, Ўзбекистон ва Тожикистон билан. У ерда эпидемиологик вазият бизга қараганда анча яхшироқ. Билганингиздек, бизда ҳам у барқарорлашмоқда, шунинг учун бу икки бозор биз учун очилишига умид бор”, - деди Виталий Ванцев. Унинг сўзларидан РИА Новоси иқтибос келтирган.\nВнуково аэропорти август-сентябрь ойига келиб барча халқаро йўналишлар бўйича парвозларнинг тўлиқ тикланишига умид қилмоқда.\n“Халқаро рейслар очилиши билан йўловчилар оқими тикланишига умид қиляпмиз. Ўйлайманки, ҳар ҳолда барча халқаро йўналишлар очилади, эҳтимол, август-сентябрь ойига келиб”, - деди у.\nЭслатиб ўтамиз, аввалроқ Ўзбекистон ташқи ишлар вазири Абдулазиз Камилов Москвага ташрифи давомида россиялик ҳамкасби Сергей Лавров билан учрашиб, икки мамлакат ўртасида мунтазам авиақатновларни тиклаш масаласини муҳокама қилгани хабар қилинган эди. Бундан ташқари, Ўзбекистон транспорт вазири ўринбосари Жасурбек Чориев ҳукумат Россия махсус комиссиясига мунтазам парвозларни қайта тиклашни таклиф қилиб, мурожаат йўллаганини маълум қилган эди. У жорий йил март-апрель ойида бирор бир ижобий жавоб бўлишига умид билдирилаётганини таъкидлаган эди.\n21.04 09:35 2023\n21.04 20:12 2016\nКеча, 22:38 1950\n21.04 17:38 1417\nКеча, 22:38 1950 Ўзбекистон\nКеча, 21:27 199 Ўзбекистон\nКеча, 19:45 693 Ўзбекистон\nКеча, 19:34 970 Жамият\nКеча, 11:21 744 Ўзбекистон


Имом-хатибларнинг илмий салоҳияти, ташаббускорлигини ошириш, касбий малака, маҳорат, билим ҳамда кўникмани зиёда қилишда кўрик-танловлар алоҳида аҳамият касб этади.\nШу боисдан Ўзбекистон мусулмонлари идораси ташаббуси билан ҳар йили юртимиздаги жоме масжидлар имом-хатиблари ўртасида «Йил имоми» танлови ўтказиб келинади.\nЎзбекистон Республикаси Президенти Шавкат Мирзиёевнинг 2018 йил 16 апрелдаги «Диний-маърифий соҳа фаолиятини тубдан такомиллаштириш чора-тадбирлари тўғрисида»ги Фармони ҳамда Ўзбекистон Республикасининг «Виждон эркинлиги ва диний ташкилотлар тўғрисида»ги Қонунида белгиланган устувор вазифалар ижросини таъминлаш мақсадида Ўзбекистон мусулмонлари идорасининг жорий йил 10 сентябрдаги буйруғига асосан «Йил имоми» танлови негизида «Энг маърифатли имом» танловини ўтказиш белгиланди.\n– Танловни ўтказишдан мақсад – бугунги тараққиёт талабларига жавоб берадиган, илмий салоҳияти юқори, касбий маҳорат соҳиби, ташаббускор, илғор фикрли, инновацион ғояларни ўзида жамлаган, замонавий ахборот технологияларидан етарлича фойдалана оладиган, энг муҳими, юртимизда диний соҳада амалга оширилаётган улкан ташаббусларни кенг халқ оммасига етказиш қобилиятига эга имом-хатибларни аниқлаш ва уларни муносиб рағбатлантиришдан иборат, – дейди Ўзбекистон мусулмонлари идорасининг Навоий вилоятидаги вакили, вилоят бош имом-хатиби Тоҳиржон Рўзиев.\nТанловнинг қуйи, яъни туман (шаҳар) босқичлари жорий йилнинг сентябрь ойида республикамизнинг барча ҳудудларида уюшқоқлик билан ташкил этилди. Танловнинг Навоий вилояти босқичи бугун, 17 октябрь куни Навоий шаҳридаги «Ҳазрати Алишер Навоий» жоме масжидида ўтказилди. Анъанага кўра, танлов Қуръони карим тиловати билан бошланди.\nТанловда Навоий вилояти туман ва шаҳарларида биринчи ўринни қўлга киритган 17 нафар имом-хатиб иштирок этди.\nТанловнинг биринчи шарти Қуръони карим тиловат қилиб, унинг тафсири ва нозил бўлиш сабабларини сўзлаб бериш бўлса, иккинчи шарти – билетда кўрсатилган оятни ўқиб, тажвид қоидаларини айтиб бериш; учинчиси – Имом Аъзам Абу Ҳанифа раҳматуллоҳи алайҳнинг “Фиқҳул акбар” китобидан бирор матн ўқиб, уни таржима қилиб бериш; тўртинчи шарт эса, билетда кўрсатилган ҳадисни ўқиб, унинг маъносини айтиб бериш; бешинчиси – фиқҳга оид саволга жавоб қайтариш; олтинчиси – “Мухтасарул виқоя” китобининг матнини ўқиб, шарҳлаб беришдан иборат бўлди.\nҲакамлар ҳайъатининг якдил хулосасига кўра, биринчи ўрин Нурота туманидаги «Янгитурмуш» жоме масжиди имом-хатиби Мубинов Жамолиддинга насиб этди. Иккинчи ўринга эса Кармана туманидаги «Қосим шайх» масжиди имом-хатиби Юнусов Мустафо, учинчи ўринга Хатирчи туманидаги «Шайх Гадой Селкин» жоме масжиди имом-хатиби Хакимов Бектош муносиб топилди.\nШунингдек, «Энг маърифатли имом» танловининг Навоий вилояти босқичида “Энг тарғиботчи имом” йўналишида Навоий шаҳридаги “Оқтош” жоме масжиди имом-хатиби Дилшод Эргашев, “Энг таъсирли ижодий иш” йўналишида Кармана туманида “Жалойир” жоме масжиди имом-хатиби А.Хакимов, “Энг ишбилармон мутавалли” йўналишида Навбаҳор туманидаги “Хон хўжа Эшон бобо” жоме масжиди мутаваллиси Б.Эрназаров, “Энг миришкор боғбон” йўналишида Қизилтепа туманидаги “Азизобод” жоме масжиди боғбони У.Хақназаров, “Энг намунали таҳоратхона” йўналишида Хатирчи туманидаги “Имом Аъзам” жоме масжиди, “Энг фаол имом” йўналишида Учқудуқ туманидаги “Қизилқум” жоме масжиди имом-хатиби А.Турдиев, “Энг бой кутубхона” йўналишида Қизилтепа туманидаги “Тошмасжид” жомеси имом-хатиби Ж.Рахматов ғолибликни қўлга киритдилар.\n«Энг маърифатли имом» танловининг Навоий вилояти босқичида биринчи ўринни қўлга киритган имом шу йилнинг ноябрь ойида бўлиб ўтадиган республика босқичида иштирок этади.\nЎзбекистон мусулмонлари идораси Навоий вилоят вакиллиги\nДругие материалы в этой категории: « Покистон уламоларининг Мир Араб олий мадрасасига ташрифи\tҚашқадарёда вилоятида энг маърифатли имом-хатиб аниқланди »


29 январ 2022, Тошкент вақти: 08:29\nЎзбекистон спортчилари Паралимпия ўйинларида, жумладан, сузиш бўйича мусобақаларда иштирок этди.\nЎзбекистон Бразилиянинг Рио де Жанейро шаҳрида ўтган Паралимпия ўйинларида 31 медални қўлга киритди.\nЎзбек паралимпиячилари мусобақларда 6та жаҳон, 7 та паралимпия ва 12та Осиё рекордини ўрнатди.\nЎзбекистон Миллий паралимпия ассоциациясининг маълум қилишича, 32 спортчидан иборат Ўзбекистон терма жамоаси спортнинг беш тури – енгил атлетика, сузиш, дзюдо, ўқ отиш ва оғир атлетика бўйича мусобақаларда иштирок этган.\nҚўлга киритилган 31 медалнинг 8таси олтин, 6 таси кумуш ва 17таси бронзадир.\nУмумжамоа ҳисобида Ўзбекистон 15-ўринни, медаллар сони бўйича 12-ўринни эгаллади.\n28 январь куни Тошкент ҳайвонот боғида айиқ қафасига ташлаб юборилган қизалоқ қутқарилди. Бу ҳақда Тошкент ҳайвонот боғи матбуот хизмати ўзининг Телеграм-каналида хабар берди.\nХабарда айтилишича, қизалоқ "ёш аёл томонидан бошқаларнинг кўз ўнгида" ташлаб юборилган.\nБош прокуратура матбуот котиби Ҳаёт Шамсутдинов "Тошкент ҳайвонот боғида она 3 ёшли қизини айиқлар вольерига ташлаб юборганлиги ҳолати юзасидан Жиноят кодексининг 25, 97-моддаси 2-қисми “в” банди (Қасддан одам ўлдиришга суиқасд қилиш) билан жиноят иши қўзғатилгани"ни маълум қилди. Хабарда айтилишича, гумонланувчи процессуал тартибда ушланган.


Жомбойда Бухоро хонгули ўлдирилгани ҳақида расмий маълумот берилди - zarnews.uz\nВилоят Матбуот уйида Самарқанд вилоят экология ва атроф-муҳитни муҳофаза қилиш бошқармаси бошлиғи Д.Очилов ва Ўзбекистон Экологик партияси раиси Нарзулла Обломуродов иштирокида матбуот анжумани ўтказилди.\nДастлаб Д.Очилов республикада давлат ўрмон фондига кирмайдиган дарахт ва буталарнинг қимматбаҳо навлари кесилишига жорий этилган мораторийнинг амал қилиш муддати 2021 йил 31 декабргача узайтирилганлиги, вилоятда маиший ва қурилиш чиқиндилари билан боғлиқ ишларни бошқариш тизимини янада такомиллаштириш борасида амалга оширилаётган ишлар ҳақида маълумот берди.\nШундан сўнг яқинда ижтимоий тармоқларда Жомбой туманидаги “Зарафшон” миллий табиат боғида «Қизил китоб»га киритилган Бухоро хонгули отиб ўлдирилгани ҳақида тарқалган хабарга изоҳ берди. Унда келтирилган ҳолатни ўрганиш мақсадида олиб борилган ишлар хусусида ахборот берди.\n- Ўрганиш натижасига кўра, ҳақиқатан ҳам 8 февраль куни мазкур ҳолат юз берган, - дейди Д.Очилов. - “Зарафшон” миллий табиат боғи атрофида яшовчи фуқаро Ж.Дўлановнинг берган маълумотига кўра, миллий табиат боғининг 1-бўлимидаги Бухоро хонгули сақланадиган жой (питомник)нинг орқа томонидан ўқ овози эшитилган. У овоз келган томонга бориб, дарё бўйида буғу териси ва бош қисми ётганига гувоҳ бўлган. Ҳолатни ўрганиш бўйича тегишли ташкилот ва органлар ҳамкорлигида тезкор гуруҳ тузилди. Миллий табиат боғига тегишли бўлган “Нива” русумли автомашина ва ов қуроли ашёвий далил сифатида олинган. Бугунги кунда терговга қадар суриштирув ишлари олиб борилмоқда. Ишлар якунига етгач, қўшимча ахборот берамиз.\nТеглар: Жомбой тумани Қизил китоб ўрмон хўжалиги Зарафшон” миллий табиат боғи